title: Tampereen Ilves (jääkiekko)

text: Ilveksen vuoden 1985 liigamestaruus nojasi yhä vahvasti omiin kasvatteihin. Joukkueen 23 pelaajasta vain 6 oli syntynyt Pirkanmaan ulkopuolella ja hekin kaikki nousseet liigaan Ilveksessä.


title: Tampereen Ilves (jääkiekko)

text: Edustusjoukkueen jäätyä vuonna 2003 SM-liigan viimeiseksi Ilveksessä herättiin jälleen kehittämään junioritoimintaa. Vuonna 2005 aloitettiin kolmivuotinen ”Poika ja Ilves” -projekti, jonka tavoitteena oli turvata Ilveksen asema Suomen suurimpana jääkiekkoseurana, pitää nuoret lahjakkuudet Ilveksessä ja nostaa edustusjoukkue SM-liigan mitalipeleihin kaudeksi 2008.. Toimintastrategian onnistumisen takaamiseksi Ilves jatkoi valmentajansa Kari Elorannan sopimusta kevääseen 2008.. Saman vuoden marraskuussa Eloranta kuitenkin irtisanottiin.


title: Tampereen Ilves (jääkiekko)

text: Projekti alkoi otollisena ajankohtana, sillä A-juniorit olivat edellisenä keväänä voittaneet mestaruuden Perttu Lindgrenin, Marko Anttilan ja Tuukka Raskin johdolla, ja Ilves Hockey Oy:n vuosituhannen vaihteessa horjahtanut talous oli saatu taas hyvälle tolalle.


title: Tampereen Ilves (jääkiekko)

text: Tavoiteltua urheilullista menestystä ei kuitenkaan projektin alkuperäisissä puitteissa saavutettu, vaan Ilves pysyi SM-liigan alemman keskikastin joukkueena. Nuoria pelaajia on kyllä viime vuodet ahkerasti nostettu edustusjoukkueeseen, mutta peliaikaa he ovat yleensä saaneet niukalti, ja parhaat ovat jatkaneet matkaansa nopeasti Pohjois-Amerikan sarjoihin. Vuosien 2007–2008 mittaan projekti haudattiin hiljaisuudesa.


title: Tampereen Ilves (jääkiekko)

text: Seuraavat NHL-pelaajat pelasivat Ilveksessä koko junioriaikansa ja aloittivat liigauransa Ilveksen edustusjoukkueessa.Lisäksi seuraavat pelasivat Ilveksessä vähintään A-juniori-ikäisestä alkaen ja nousivat SM-liigaan Ilveksessä.


title: Tampereen Ilves (jääkiekko)

text: Lisäksi Jari Kaarela pelasi vielä A-juniorina Ilveksessä, mutta debytoi aikuisten sarjoissa SaPKon I-divisioonajoukkueessa, mistä siirtyi NHL:ään.


title: Tampereen Ilves (jääkiekko)

text: Muiden seurojen kasvattamia mutta Ilveksestä NHL:ään siirtyneitä pelaajia ovat Toni Dahlman, Risto Jalo, Joonas Korpisalo, Ivan Majeský, Tony Salmelainen, Raimo Summanen ja Petr Tenkrát.


title: Léonie Sonningin musiikkipalkinto

text: Léonie Sonningin musiikkipalkinto () on arvostettu tanskalainen musiikkipalkinto, joka jaetaan vuosittain kansainvälisesti tunnustetulle säveltäjälle, muusikolle, kapellimestarille tai laulajalle.


title: Léonie Sonningin musiikkipalkinto

text: Palkinto jaettiin ensi kerran jo vuonna 1959 Igor Stravinskylle. Vuonna 1965 toimittaja C. J. Sonningin leski Léonie Sonning (syntyisin Rothberg, 1894–1970) perusti asiaa varten rahaston, joka sai aluksi tulonsa Sonningin omistamista kolmesta kiinteistöstä. Säätiön omaisuus on sittemmin kasvanut ja se omistaa nykyisin viisi asuinkiinteistöä Kööpenhaminassa ja sen ympäristössä. Pääpalkinnon lisäksi rahasto jakaa stipendejä nuorille säveltäjille, kapellimestareille, muusikoille tai laulajille Tanskassa tai muissa Pohjoismaissa. Stipendejä ei voi hakea.


title: Léonie Sonningin musiikkipalkinto

text: Palkinnon suuruus vuodelle 2009 on 600 000 Tanskan kruunua. Se jaetaan vuosittain kansainvälisesti tunnustetulle säveltäjälle, muusikolle, kapellimestarille tai laulajalle.


title: Léonie Sonningin musiikkipalkinto

text: Varsinaisen palkinnon saajan tulee olla alansa parhaiden joukossa ja luultavimmin myös pysyä siellä tulevaisuudessa. Jonkinlainen suhde Tanskaan on eduksi, mutta ei välttämätöntä. Johtokunta ottaa valinnoissaan huomioon myös tasapainon eri alojen edustajien välillä.


title: Léonie Sonningin musiikkipalkinto

text: Rahasto järjestää ja tukee palkinnonsaajien konserttitoimintaa palkinnonjakotilaisuudessa järjestettävän konsertin lisäksi. Sen lisäksi se rahoittaa voittajien kirjajulkaisuja, seminaareja ja työpajoja ja voittajat kutsutaan pitämään mestarikursseja nuorille tanskalaismuusikoille, sikäli kuin ne mahtuvat voittajien aikatauluihin.


title: Léonie Sonningin musiikkipalkinto

text: Vaikka palkinto ei ole Euroopan suurin, se on arvostettu saajiensa keskuudessa ja saavuttanut merkityksellisen aseman ajan myötä.


title: Hasardi (albumi)

text: Hasardi on suomalaisen laulajan Mikko Alatalon toinen albumi. Sen julkaisi Love Records vuonna 1976.


title: Hasardi (albumi)

text: "Hasardia" lähdettiin tekemään Ruotsiin, sitä edeltäneen "Maalaispoika oon" -levyn menestyksen rohkaisemana. Se myikin ihan hyvin, mutta iki-vihreitä lauluja jäi siitä vain pari. Alatalo oli tuolloin (v. 1976) maan suosituin pop-artisti, ja johti lehtien "karvapäägallerioita". Hän oli keikkaillut koko vuoden 1976 progeyhtye Tabula Rasan kanssa, ja sama ryhmä soitti myös levyllä. Myös Otto Donnerin johtama Ruotsin radion sinfoniaorkesterin jousiryhmä soitti albumilla. Love Recordsilla oli Hurriganesin, Juice Leskisen ja Rauli Badding Somerjoen menestysten johdosta varaa maksaa tällaisia tuotantokuluja.


title: Hasardi (albumi)

text: Albumin muistettavimmat kappaleet ovat "Hasardi", "Kotona", romanttinen "Saat nähdä enkeleitä", mahtipontinen yhteiskuntakuvaus "Tiedon lapset", sekä jo silloin media-persoonia satirisoiva reggae "Heikki, mä haluun sut".


title: Hasardi (albumi)

text: Alatalon musiikki "Hasardi" -albumilla oli "progetuottajien" vuoksi liian kunnianhimoista teini-faneille, mutta rock-kriitikot pitivät Alataloa tuolloin yhtenä Suomen parhaimmista rocklaulajista.


title: Jim Ross

text: James William "Jim" Ross (s. 3. tammikuuta 1952) on yhdysvaltalainen showpainiselostaja. Hän pääsi vuonna 2007 WWE Hall of Fameen tärkeän yhteistyökumppaninsa Jerry Lawlerin kanssa.


title: Jim Ross

text: Ross aloitti uransa World Wrestling Federationissa vuonna 1993. Hän on työskennellyt myöhemmin WWE SmackDownissa.


title: Jim Ross

text: Ross on nykyisin myös ravintoloitsija. Hän on kärsinyt osittaisesta kasvohalvauksesta niin kutsutun Bellin halvauksen seurauksena.


title: Jim Ross

text: Jim on myös selostanut legendaarisen ottelun The Undertakerin ja Mankindin välillä, jota sanotaan kaikkien aikojen rajuimmaksi.


title: Jim Ross

text: Tällä hetkellä Ross selosti Raw:ssa Michael Colen kanssa Jerry Lawlerin saatua sydänkohtauksen.


title: Jerry Lawler

text: Jerry O'Neil Lawler ”The King” (s. 29. marraskuuta 1949) on yhdysvaltalainen showpainin selostaja. Hän aloitti uransa vuonna 1970 painijana, ja on myöhemmällä iällään toiminut WWE Rawin selostajana.


title: Jerry Lawler

text: Painiuransa lisäksi Lawler on levyttänyt musiikkia ja ollut ehdolla Memphisin pormestariksi Tennesseessä. Hänet kelpuutettiin WWE Hall of Fameen vuonna 2007.


title: Jerry Lawler

text: Lawler tutustui koomikko Andy Kaufmaniin ja osallistui tämän suunnittelemaan pitkäaikaiseen yleisön vedätykseen, jossa kaksikko esiintyi julkisesti useissa tilaisuuksissa, muun muassa "Late Night with David Letterman" -ohjelmassa, ja tekeytyi toistensa pahimmiksi vihollisiksi. Myöhemmin valmistuneessa Kaufman-elämäkertaelokuvassa "Man on the Moon" (1999) Lawler esitti itseään.


title: Jerry Lawler

text: 10. syyskuuta Lawler sai sydänkohtauksen selostuspöydän äärellä suoran lähetyksen ollessa meneillään Montrealissa. Hän sai elvytystä välittömästi ja hänelle suoritettiin myöhemmin sairaalassa pallolaajennus.


title: Jerry Lawler

text: Lawler palkittiin Raw:in vuoden 2012 Slammy awardsissa "Vuoden palaajaksi".


title: Jerry Lawler

text: Lawler on heinäkuussa 2018 menehtyneen showpainija Brian Lawlerin isä ja The Honky Tonk Manin serkku.


title: Bill Frist

text: William Harrison ”Bill” Frist, Sr. (s. 22. helmikuuta 1952) on yhdysvaltalainen republikaanisen puolueen poliitikko. Hän syntyi Nashvillessä, Tennesseessä, ja istui Yhdysvaltain senaatin jäsenenä vuosina 1995–2007.


title: Bill Frist

text: Lääkäriksi valmistunut Frist suuntautui urallaan sydän- ja keuhkokirurgiaan. Hän toimi senaatin enemmistöjohtajana vuosina 2003–2007.


title: Bill Frist

text: Frist päätti jättää senaatin kahden kauden jälkeen; häntä seurasi Bob Corker. Frist ilmoitti marraskuussa 2006 myös päätöksestään olla osallistumatta vuoden 2008 presidentinvaaleihin.


title: Vitali Fedortšuk

text: Vitali Vasilijevitš Fedortšuk (, 27. joulukuuta 1918 – 29. helmikuuta 2008) oli Neuvostoliiton KGB:n johtaja 1982 ja sisäministeri 1982–1986.


title: Vitali Fedortšuk

text: Fedortšuk syntyi talonpoikaisperheeseen Ognjovkan kylässä Ružynissa Žytomyrissa Ukrainassa. Hän liittyi salaiseen poliisiin 1939 ja palveli sodan aikana SMERŠssa. Edettyään urallaan hän kohosi Ukrainan KGB:n johtoon 1970. Hän seurasi tukijaansa Juri Andropovia Neuvostoliiton KGB:n johdossa 26. toukokuuta 1982.


title: Vitali Fedortšuk

text: Kun Andropovista tuli pääsihteeri Brežnevin kuoltua, hän nimesi Fedortšukin saman vuoden joulukuussa maan sisäministeriksi, missä asemassa hän toimi joulukuuhun 1986 asti, jolloin menetti asemansa Gorbatšovin uudistuksissa. Hän toimi vielä tämän jälkeen puolustusministeriön tarkastajana.


title: George Pataki

text: George Elmer Pataki (s. 24. kesäkuuta 1945) on yhdysvaltalainen republikaanisen puolueen poliitikko. Hän toimi New Yorkin osavaltion 53. kuvernöörinä vuosina 1995–2006; seuraajaksi valittiin Eliot Spitzer.


title: George Pataki

text: Patakin sukujuuret ovat Unkarissa. Ennen kolmea kuvernöörikauttaan hän oli toiminut Peekskillin pormestarina (1981–1984) sekä istunut New Yorkin osavaltion lainsäädäntöelimen alahuoneessa (1985–1992) ja ylähuoneessa eli osavaltion senaatissa (1993–1994).


title: George Pataki

text: New Yorkin Peekskillissä syntynyt Pataki lähti Peekskill High Schoolin jälkeen Yalen yliopistoon, josta hän valmistui vuonna 1967. Hän jatkoi Columbiaan, josta hän sai "Juris Doctorin" arvon vuonna 1970. Hänen puolisonaan on ollut vuodesta 1973 Elizabeth ”Libby” Pataki, o.s. Rowland, jonka kanssa hänellä on neljä lasta.


title: Eliot Spitzer

text: Eliot Laurence Spitzer (s. 10. kesäkuuta 1959) on yhdysvaltalainen demokraattisen puolueen poliitikko. Hän aloitti vuoden 2007 alussa kauden New Yorkin osavaltion 58. kuvernöörinä. Hän joutui eroamaan maaliskuussa 2008 prostituutioskandaalin jälkeen.


title: Eliot Spitzer

text: New Yorkin Bronxissa syntynyt Spitzer on varsinaiselta ammatiltaan lakimies. Hän oli osavaltionsa ylimpänä syyttäjänä vuosina 1999–2006.


title: Eliot Spitzer

text: Spitzer esitti vuoden 2007 keväällä lakialoitteen, joka olisi laillistanut homoavioliiton New Yorkin osavaltiossa, mutta se torjuttiin.


title: Sinussa on jotain

text: ”Sinussa on jotain” on Annika Eklundin kappale vuoden 2006 albumilta "Shanghain valot". Se julkaistiin albumin toisena singlenä 17. toukokuuta 2006.


title: London Town

text: London Town on Wings-yhtyeen vuonna 1978 julkaistu albumi.


title: London Town

text: "Kaikki kappaleet kirjoittanut Paul McCartney, ellei toisin mainita."


title: Disco-potpuri / Shanghain valot

text: "Disco-potpuri / Shanghain valot" on Annika Eklundin "Shanghain valot" -albumin kolmas single. Single sisälsi uuden sovituksen vanhoista disco-hiteistä, jotka oli sovitettu potpurin muotoon, sekä Annikan vuoden 2006 Suomen Euroviisukarsinnoissa esittämän kappaleen "Shanghain valot".


title: Irlanti yleisurheilun sisäratojen maailmanmestaruuskilpailuissa 2008

text: Irlannin joukkue Valencian sisäratojen MM-kisoihin 2008 julkistettiin 1. maaliskuuta 2008.


title: Teuvo Suojärvi

text: Teuvo Juhani Suojärvi (14. maaliskuuta 1932 Hämeenlinna – 28. kesäkuuta 1997 Helsinki) oli suomalainen jazzpianisti ja harmonikansoittaja, pääasialliselta ammatiltaan pianonvirittäjä.


title: Teuvo Suojärvi

text: Suojärvi oli muusikkona itseoppinut.


title: Teuvo Suojärvi

text: Teuvo Suojärvi perusti ensimmäisen yhtyeensä bassoa soittaneen Tauno-veljensä kanssa 1940-luvun jälkipuoliskolla Hämeenlinnassa. Vuonna 1949 hän muutti Helsinkiin, jossa hän soitti muun muassa Onni Gideonin ja Herbert Katzin orkestereissa aina 1960-luvun puoliväliin saakka.


title: Teuvo Suojärvi

text: Hän on myös soittanut Gusse Rössin kanssa sekä toiminut free-lance muusikkona. 1950- ja 1960-luvuilla Teuvo Suojärveä käytettiin runsaasti Suomessa vierailleiden ulkomaisten jazzmuusikkojen säestäjänä.


title: Teuvo Suojärvi

text: Suojärvi on myös esiintynyt muusikkona elokuvissa "Iskelmäketju" (1959), "Jazz in old house" (1960) ja "Kesän maku" (1975)


title: Teuvo Suojärvi

text: Suojärvi on levyttänyt kaksi soolo-jazz-EP-levyä, minkä lisäksi hänen soolojaan kuullaan useammilla kokoelmalevyillä.


title: Ukraina yleisurheilun sisäratojen maailmanmestaruuskilpailuissa 2008

text: Ukrainan joukkue Valencian sisäratojen MM-kisoihin 2008 julkistettiin 3. maaliskuuta 2008.


title: Ole hiljaa ja suutele mua

text: Ole hiljaa ja suutele mua oli Annika Eklundin ensimmäinen single albumilta "Rakkausseikkailu 2007". Kappaleen oli säveltänyt ja sovittanut Kerkko Koskinen ja sanat oli tehnyt Kyösti Salokorpi.


title: Kristuksen uuden liiton kirkko

text: Kristuksen uuden liiton kirkko (engl. "Church of the New Covenant in Christ") on John W. Bryantin (s. 1946) perustama myöhempien aikojen pyhien liikkeeseen kuuluva yhteisö. Yhteisön päämaja on nykyisin Salemissa Oregonissa.


title: Kristuksen uuden liiton kirkko

text: Bryant kääntyi 1964 Myöhempien aikojen pyhien Jeesuksen Kristuksen kirkon jäseneksi. Kirkon jäsenenä hän toimi lähetystyössä Japanissa. 1970-luvun alussa Bryant tuli vakuuttuneeksi siitä, että MAP-kirkko oli ollut väärässä hylätessään moniavioisuuden. Hän erosi MAP-kirkosta ja liittyi moniavioisuutta harjoittavaan Apostolic United Brethren -yhteisöön Utahissa.


title: Kristuksen uuden liiton kirkko

text: Vuonna 1974 Bryant alkoi kertoa saavansa ilmestyksiä Jeesukselta. Hän kertoi apostoli Johanneksen vierailleen luonaan enkelinä ja kehottaneen häntä muodostamaan "ikiaikaisten yhteisön". 1975 hän kertoi tulleensa temmatuksi näyssä muinaiseen Eenokin kaupunkiin, jossa mormonismi perustaja Joseph Smith ja Apostolic United Brethrenin perustaja Joseph White Musser olivat asettaneet hänet kirkon johtoon. Bryant erosikin Apostolic United Brethrenistä ja perusti oman yhteisön, jolla hän antoi nimen Patriarkaalinen Kristuksen kirkko ("Church of Christ Patriarchal"). Myöhemmin kirkko nimettiin uudelleen Kristuksen evankeliseksi kirkoksi ("Evangelical Church of Christ"). 1985 se sai nykyisen nimensa Kristuksen uuden liiton kirkko.


title: Kristuksen uuden liiton kirkko

text: Osa Apostolic United Brethrenin jäsenistä siirtyi Bryantin seuraajiksi. 1979 hän muutti seuraajineen Fair Haven Ranchille lähelle Las Vegasia Nevadaan. Bryant järjesti siellä kirkkonsa kommuuniksi, jossa otettiin käyttöön omaisuuden yhteyden laki. 1981 ryhmä muutti maatilalle lähellä Salemia Oregoniin.


title: Kristuksen uuden liiton kirkko

text: Bryantin oli naimisissa kuuden naisen kanssa. Yksi heistä, joka myöhemmin jätti liikkeen, syytti Bryantia siitä, että tämä oli muuttanut temppelitoimitukset seksuaalisiksi riiteiksi. Hänen mukaansa liike suoritti sinetöinnin iankaikkiseen avioliittoon sukupuoliyhdynnän avulla. Hän syytti Bryantia myös insestistä ja lapsiin sekaantumisesta. Syytöksiä ei ole kuitenkaan vahvistettu puolueettomissa tutkimuksissa.


title: Kristuksen uuden liiton kirkko

text: 1980-luvun puolivälissä Bryantin johtama ryhmä joutui vaikeuksiin, koska sen väitettiin pyrkivän käännyttämään läheisen koulun lapsia jäsenikseen. Bryantin asema horjui, ja lopulta hän päätti hajottaa liikkeensä. 1985 hän kuitenkin järjesti sen uudelleen Kristuksen uuden liiton kirkoksi. Kirkkoon kuuluu nykyään noin 120 perhettä, joista suurin osa asuu kommuunissa Salemissa.


title: Michael Easley

text: Michael Francis ("Mike") Easley (s. 23. maaliskuuta 1950) on yhdysvaltalainen demokraattisen puolueen poliitikko. Hän toimi Pohjois-Carolinan osavaltion 72. kuvernöörinä vuodesta 2001 vuoteen 2009.


title: Michael Easley

text: Katolisen kasvatuksen muutoin vahvasti protestanttisella alueella saanut Easley kouluttautui lakimieheksi ja pääsi piirikunnansyyttäjäksi vuonna 1982. Hänen edeltäjänsä osavaltion kuvernöörinä oli Jim Hunt. Easleyn seuraajaksi valittiin Beverly Perdue.


title: Darbuka

text: Darbuka on tiimalasin muotoinen käsirumpu, jota käytetään perinteisesti etenkin arabialaisessa musiikissa, Balkanilla, Persiassa, Armeniassa, Azerbaidžanissa, Kreikassa ja Turkissa. Historialtaan soitin on ikivanha, ja sen sanotaan olevan keksintönä jopa tuoliakin vanhempi. Alkujaan sen runko valettiin savesta ja nahka oli vuohennahkaa, tai peräti hainnahkaa rummun joissakin pohjoisafrikkalaisissa versioissa. Nykyaikainen darbuka on kuitenkin yleisesti alumiini- tai kuparirunkoinen tehdasvalmisteinen käsirumpu, jossa on muovinen rumpukalvo.


title: Darbuka

text: Soittimen tyypillinen terävä ja kirkas sointi johtuu rummun kohtalaisen pienestä koosta (korkeus yleensä noin 30–35 cm) ja rumpukalvon pienuudesta (läpimitta usein noin 17–20 cm).


title: Darbuka

text: Darbuka assosioituu usein mustalaismusiikkiin eri maissa, mutta sen merkitys on suuri myös erilaisissa etnisissä populaarimusiikeissa ja klassisissa perinteissä.Darbukaa soitetaan pääasiassa kepeästi sormenpäillä, toisin kuin esimerkiksi afrikkalaisia rumpuja, joita soitetaan useimmiten vahvalla otteella koko kämmentä käyttäen. Usein rytmit sisältävät nopeita tremoloita ja koristeellisuutta, jota suositaan perinteisesti muun muassa Lähi-idän klassisissa musiikkiperinteissä.


title: Darbuka

text: Soitinta pidetään perinteisesti sylissä yleensä vasemmalla puolella tuolissa istuen. Vasen käsi soittaa rumpukalvon lähettyvillä nojaten rumpuun oikean liikkuessa aktiivisemmin sylin etupuolelta kohti rumpukalvoa. Eri käsillä on hiukan erilainen soittotekniikka muun muassa soittoasennon epäsymmetrisyydestä johtuen.


title: Darbuka

text: Soittimen kaksi pääasiallista ääntä ovat keskeltä rumpua löytyvä bassolyönti (”dum” tai ”doum”) ja kalvon reunamilta löytyvä diskanttiääni (”tek” tai ”ka”). Joskus rumpua myös soitetaan toisessa kädessä rumpukeppiä (turkissa: çubuk) käyttäen.


title: Darbuka

text: Darbukaa löytyy kahta päätyyppiä. Egyptiläisessä tablassa on pyöristetyt reunat, kun taas turkkilaisessa darbukassa on rumpukalvon ympärillä olevat ruuvit selvästi näkyvillä. Egyptiläisellä soittimella on helpompi soittaa nopeita tremoloita johtuen kalvon ympärystän pyöreistä muodoista.


title: Unien maailmassa

text: Unien maailmassa on Annika Eklundin "Rakkausseikkailu 2007" albumin kolmas single. Sävellyksen ja sanoituksen on tehnyt Toni Salmi ja sovituksen Toni Salmi Ilkka Wirtasen kanssa.


title: Jim Hunt

text: James Baxter ”Jim” Hunt, Jr. (s. 16. toukokuuta 1937) on yhdysvaltalainen demokraattisen puolueen poliitikko. Hän istui Pohjois-Carolinan osavaltion kuvernöörinä vuosina 1977–1985 ja 1993–2001.


title: Jim Hunt

text: Hunt oli myös ehdolla Yhdysvaltain senaattiin ja toimi ennen kuvernööriyttään varakuvernöörinä vuosina 1973–1977. Häntä seurasi kuvernöörinä kahden jälkimmäisen kauden jälkeen puoluetoveri Michael Easley.


title: Särkyvää

text: Särkyvää on elokuussa 2001 ilmestynyt Yön single, jonka nimikappale on mukana myöhemmin syyskuussa julkaistulla kokoelma-albumilla "Legenda". Siitä tehdyn musiikkivideon ohjasi Anssi Puisto. Toisena kappaleena singellä on Yön versio Skädämin 1980-luvun hitistä "Katujen kuningatar". Kyseessä on Yön ensimmäinen levytys, jolla ei soita yhtyeen alkuperäisjäsen Jani Viitanen. Lisäksi singlellä on uutena kitaristina Markku Petanderin tilalle tullut Daffy Terävä.


title: Särkyvää

text: Olli Lindholm on kutsunut Pauli Hanhiniemen sanoittamaa "Särkyvää"-kappaletta Yön 1990-luvun puolivälissä alkaneen uuden nousun kruunuksi.


title: Shanghain valot (kappale)

text: ”Shanghain valot” on Annika Eklundin esittämä kappale, jolla hän osallistui Eurovision laulukilpailujen Suomen-karsintaan vuonna 2006. Kappale jäi karsinnassa kolmanneksi, mutta siitä kehkeytyi Annika Eklundin ensimmäinen suuri hitti. Kappale oli Radio Suomen toiseksi soitetuin kappale vuonna 2006. Sen on säveltänyt Kerkko Koskinen ja sanoittanut Kyösti Salokorpi.


title: Rakkausseikkailu 2007 (kappale)

text: Rakkausseikkailu 2007 on Annika Eklundin samannimisen albumin single. Sävellyksen ja sovituksen on tehnyt Kerkko Koskinen ja sanat Kyösti Salokorpi.


title: Valoja ja varjoja (kappale)

text: "Valoja ja varjoja" on Annika Eklundin kappale, joka julkaistiin singlenä samannimiseltä albumilta.


title: On sama kuinka kauas meet

text: "On sama kuinka kauas meet" on Annika Eklundin vuonna 2003 ilmestyneeltä albumilta "Valoja ja varjoja" Se on Eklundin ensimmäinen single sitten vuoden 1997.


title: Auta mua / Tyttö sopassa

text: "Auta mua / Tyttö sopassa" on Annika Eklundin uran ensimmäinen julkaisu. Eklund esiintyi tuolloin pelkällä etunumellään, joten single julkaistiin "Annikan" ensimmäisenä levytyksenä. Single sisälsi kaksi kappaletta, jotka ovat kuitenkin jääneet melko tuntemattomiksi, verraten Annika Eklundin uran myöhempiin menestyskappaleisiin.


title: Sappitie

text: Sappiteillä () tarkoitetaan kaikkia niitä teitä, joita pitkin sappi kulkee maksasta pohjukaissuoleen ja sappirakkoon. Pienimpiä sappiteitä ovat sappihiussuonet (), jotka kulkevat maksasolujen välissä keräten maksasoluista erittyvää sappea. Ne ovat hyvin ohutseinäisiä tiehyitä, jotka laskevat maksaliuskatiehyeisiin (). Maksaliuskatiehyeistä sappi kulkee edelleen sappitiehyeisiin eli vasempaan ja oikeaan maksatiehyeeseen (). Vasen ja oikea maksatiehyt kulkevat ulos maksasta maksaportin kautta, jonka jälkeen ne yhtyvät yhteiseksi maksatiehyeeksi (). Yhteinen maksatiehyt vie sappea sapenjohtimeen (), joka laskee pohjukaissuolen isoon pohjukaissuolinystyyn. Sappirakon tiehyt () yhdistää sappirakon sapenjohtimeen.


title: Sappitie

text: Sialla on vasen maksatiehyt, mutta siltä puuttuu oikea maksatiehyt. Maksasta tulevat oikean puolen sappitiehyeet yhtyvätkin sialla suoraan yhteiseen maksatiehyeeseen.


title: Sappitie

text: Lihansyöjiltä puuttuvat oikea ja vasen maksatiehyt sekä yhteinen maksatiehyt. Näillä lajeilla maksasta tulevat sappitiehyeet yhtyvät erillisinä pieninä tiehyinä sappirakon tiehyeeseen.


title: Zweygberg

text: Von Zweigbergk on alkuaan böömiläinen aatelissuku, jonka jäsenet ovat vaikuttaneet Suomessa, Ruotsissa, Venäjällä ja Baltiassa. Suvun kantaisä "George Ludwig von Zweigbergk" sai aatelisarvon Pyhän saksalais-roomalaisen keisarikunnan keisarilta Maximilian I:ltä. Hänen poikansa "George von Zweigbergk" (s. 1596) kääntyi luterilaisuuteen ja liittyi Kustaa II Aadolfin protestanttiseen sotajoukkoon. Hän kaatui everstin arvoisena Wolfenbüttelin taistelussa 1641. George von Zweigbergk on haudattuna Mariankirkkoon Wismarissa, ja hänen hautakivessään on edelleen nähtävissä suvun vaakuna. George von Zweigbergkin pojat ja pojanpojat ovat palvelleet upseereina sekä Ruotsin että Venäjän armeijoissa.


title: Zweygberg

text: Kuningatar Kristiina lahjoitti vuonna 1647 Georgen viidelle pojalle läänityksinä kartanoita Inkerinmaalla ja Käkisalmen läänissä. Pojista yksi, "Georg Wilhelm von Zweigbergk" (1628–1675) sai haltuunsa Volkovon (), joka on nykyään yksi Pietarin esikaupungeista. Hänen poikansa "Anthoni von Zweigbergk" kuoli taistelussa. Hänen leskensä Margaretha, o.s. Fechtenberg joutui lapsineen vankeuteen Venäjälle. Pojista yksi, "Anthon von Zweigbergk" pääsi Ruotsiin kenraali Carl Gustav Creutz kasvattilapseksi. Hänen jälkeläisensä muodostavat ruotsalaisen "von Zweigbergk" -sukuhaaran. Suvun jäsenet on lueteltu Ruotsin introdusoimattoman aatelin kalenterissa ()


title: Zweygberg

text:
Suomessa vaikuttavat sukuhaarat ovat Anthonin kahden veljen jälkeläisiä. Nämä suvut kirjoittavat nimensä muodoissa
"von Zweygberg" ja "von Zweygbergk", joskus myös "Zweigberg" ja "Zweygberg". Suomenruotsalainen ääntämys on [tsveigbärk].


title: Zweygberg

text: Suvun venäläiset upseerijäsenet introdusoitiin vuonna 1827 Novgorodissa venäjän aateliin, sukuna numero 771, nimellä Zveiberg.


title: Ahti Jokinen

text: Ahti Antero Jokinen (s. 15. huhtikuuta 1944 Kihniö) on suomalainen näyttelijä.


title: Ahti Jokinen

text: Jokinen on yksi Tampereen Työväen Teatterin eläkkeelle jääneistä näyttelijöistä. Hän opiskeli Tampereen yliopiston näyttelijäkurssilla vuosina 1969–1973. Hän oli kiinnitettynä Porin Teatteriin vuosina 1973–1975, Suomen Kansallisteatteriin 1975–1984, Lahden Kaupunginteatteriin 1983–1984 ja Tampereen Työväen Teatteriin vuosina 1984–1998.


title: Ahti Jokinen

text: Parhaiten hänet muistetaan kuitenkin tamperelaisen komediasarjan "Mummo" (1987) isä-hahmosta. Tämän lisäksi hän on esiintynyt myös useissa muissa televisiosarjoissa sekä elokuvissa, esimerkiksi televisiosarjoissa "Tarkkis" (1986), "Hermannin arkipäivää" (1987), "Metsolat" (1993–1995) ja "Kovaa maata" (1994–1997) sekä elokuvissa "Akaton mies" (1983), "Kun Hunttalan Matti Suomen osti" (1984), "Joki" (2001), "Onnen varjot" (2005), "Päätalo" (2008) sekä "Taistelu Näsilinnasta 1918" (2012). Yksi Jokisen tunnetuimmista roolitöistä oli Otto Ryynänen Veikko Kerttulan tv-filmatisoinnissa Heikki Turusen romaanista "Simpauttaja". 1980-luvun loppupuolella Jokinen toimi lukijana piirrossarjassa "Leikkitiikeri Luukas".


title: Ahti Jokinen

text: Jokinen asuu Tampereella, jossa sijaitsee myös hänen perustamansa ohjelmatoimisto Nääsviihde Oy.


title: Ahti Jokinen

text: Ahti Jokisen poika on näyttelijä Jarno Jokinen.


title: Jan Hlaváč

text: Jan Hlaváč (synt. 20. syyskuuta 1976 Praha, Tšekkoslovakia) on tšekkiläinen jääkiekkoilija. Hän siirtyi kaudeksi 2012–2013 HC Kladnoon Tšekin Extraliigaan.


title: Jan Hlaváč

text: Hlaváč pelasi juniorina kotikaupunkinsa Sparta Prahan joukkueessa. Tšekin Extraligassa hän pelasi ensi kerran kauden 1993–1994 lopulla. New York Islanders varasi lupaavaksi maalintekijäksi arvioidun Hlaváčin seuraan kauden jälkeen vuorolla 28. Hlaváč kuitenkin jatkoi uraansa Sparta Prahassa vielä neljä seuraavaa kautta. Kuudella Extraligassa pelatulla kaudella Hlaváč teki 216 ottelussa 74 maalia ja 75 maalisyöttöä.


title: Jan Hlaváč

text: Islanders myi oikeutensa Hlaváčiin Calgary Flamesille vuonna 1998. Calgary olisi halunnut tehdä sopimuksen Hlaváčin kanssa, mutta hänen kieltäydyttyä Calgary myi hänet ja ensimmäisen ja kolmannen varausvuoronsa suuressa pelaajakaupassa New York Rangersiin kesäkuussa 1999. Kaupassa Calgaryyn siirtyivät Marc Savard ja Rangersin ensimmäinen varausvuoro.


title: Jan Hlaváč

text: Kesällä 1999 Hlaváč teki sopimuksen Rangersin kanssa ja siirtyi Pohjois-Amerikkaan. Aluksi hän pelasi Rangersin farmijoukkueessa AHL:n Hartford Wolf Packissä, mutta hänet nostettiin jo kolmen ottelun jälkeen Rangersin NHL-kokoonpanoon. NHL:n tulokaskaudellaan 1999–2000 Hlaváč teki 19 maalia ja 23 syöttöä. Hänen pelinsä alkoi sujua, kun valmentaja Ron Low sijoitti hänet samaan ketjuun kahden muun tšekin kanssa. "The Czech Line" -lempinimen saaneessa ketjussa pelasivat Hlaváčin lisäksi kesken kauden Florida Panthersista hankittu Radek Dvořák ja Petr Nedvěd.


title: Jan Hlaváč

text: Kaudella 2000–2001 "The Czech Line" jatkoi menestystään, ja se oli Hlaváčin uran paras NHL-kausi. Hän teki 28 maalia ja 36 syöttöä 79 ottelussa. Rangers ei kuitenkaan päässyt pudotuspeleihin, joten seuran general manager Glen Sather halusi tehdä radikaaleja muutoksia. Niinpä Rangers myi Hlaváčin elokuussa 2001 jälleen suuressa pelaajakaupassa Kim Johnssonin, Pavel Brendlin ja kolmannen kierroksen varausvuoron kanssa Philadelphia Flyersiin, josta Rangers sai vaihdossa tähtipelaaja Eric Lindrosin.


title: Jan Hlaváč

text: Philadelphian kausi 2001–2002 ei alkanut odotusten mukaisesti. Joukkueen fyysinen pelityyli ei sopinut Hlaváčille, ja hän teki 31 ottelussa vain 10 tehopistettä. Tämä riitti Philadelphialle, ja seura myi Hlaváčin Vancouver Canucksiin, josta se sai vaihdossa tappelija Donald Brashearin. Loppukaudesta Hlaváčin otteet paranivat hieman, ja hän teki Vancouverissa 9 maalia ja 12 syöttöä. Joukkue eteni pudotuspeleihin, mutta putosi jo ensimmäisellä kierroksella.


title: Jan Hlaváč

text: Vancouver ei ollut tyytyväinen Hlaváčin alisuorittamiseen, ja kun kaudesta 2002–2003 oli pelattu vain yhdeksän ottelua, Vancouver myi hänet Harold Drukenin kanssa Carolina Hurricanesiin, josta seura sai vaihdossa Marek Malíkin ja Darren Langdonin. Hlaváč jatkoi edelleen pisteiden valossa vaatimattomia otteitaan ja teki 52 ottelussa 9 maalia ja 15 syöttöä. Carolina ei uusinut kaude jälkeen loppunutta Hlaváčin pelaajasopimusta, ja hänestä tuli rajoittamaton vapaa pelaaja.


title: Jan Hlaváč

text: Hlaváč palasi Rangersiin, kun seura teki hänen kanssaan yksivuotisen sopimuksen elokuussa 2003. Rangersille povattiin hyvää menestystä kaudelle 2003–2004, sillä joukkueessa oli lukuisia huippupelaajia. Hlaváč pelasi kakkosketjussa Petr Nedvědin ja Aleksei Kovaljovin kanssa. Kausi oli kuitenkin pettymys Rangersin ollessa runkosarjan viidenneksi heikoin joukkue ja seura ei selvinnyt pudotuspeleihin. Hlaváč ei myöskään osoittanut samanlaisia kykyjä kuin aikaisemmilla Rangers-kausillaan; hän pelasi 76 ottelua tehopistein 5 maalia ja 21 maalisyöttöä.


title: Jan Hlaváč

text: Hlaváčin sopimus päättyi kesään 2004, jolloin NHL:ssä alkoi . NHL:n työsulkukaudella 2004–2005 Hlaváč palasi vuoden sopimuksella Sparta Prahaan, jossa hänen tuloksensa jälleen paranivat. Hän pelasi runkosarjassa 48 ottelua ja teki niissä 10 maalia ja 28 syöttöä. Hän oli joukkueensa sisäisen pistepörssin toinen. Pudotuspeleissä hän teki kaksi maalia viidessä ottelussa, kunnes Sparta putosi jatkosta.


title: Jan Hlaváč

text: Kaudella 2005–2006 Hlaváč pelasi Sveitsin Nationalliga A:n HC Servette Genèvessä. HC Servette ei päässyt pudotuspeleihin, mutta Hlaváč oli joukkueen paras pelaaja 12 maalillaan ja 22 syötöllään.


title: Jan Hlaváč

text: Hlaváč palasi takaisin Spartaan kaudeksi 2006–2007. Hän voitti tuolloin ensimmäistä kertaa Tśekin mestaruuden. Hlaváč pelasi teki runkosarjassa 20 maalia ja 11 syöttöä ja pudotuspeleissä 8 maalia ja 2 syöttöä.


title: Jan Hlaváč

text: Hlaváč teki kauden mittaisen paluun NHL:ään kun Tampa Bay Lightning kiinnostui Hlaváčista ja teki hänen kanssaan yksivuotisen sopimuksen kesäkuussa 2008. Hlaváč pelasi kaudella 2007–2008 kakkosketjussa Brad Richardsin ja Michel Oulletin kanssa valtaosan kaudesta, kunnes pelaajasiirtojen rajapäivänä Tampa Bay yllättäen myi hänet Nashville Predatorsiin seitsemännen kierroksen varausvuoroa vastaan. Hlaváč ehti pelata Tampa Bayssa 62 ottelua, joissa hän teki yhdeksän maalia ja 13 syöttöpistettä. Nashvillessä hän teki kolme maalia ja kymmenen syöttöä 18 ottelussa.


title: Jan Hlaváč

text: Kaudeksi 2008–2009 Hlaváč siirtyi pelaamaan Ruotsin Elitserieniin, Linköpings HC:hen, jossa hän oli joukkueen tärkein maalintekijä 25 maalilla. Kaudella 2009–2010 Hlaváč voitti 30 maalilla Linköpingissä Elitserienin maalikuninkuuden, Håkan Loob Trophyn. Kauden aikana hän oli myös lainassa Tšekin HC Bílí Tygři Liberecissä. Kaudella 2010–2011 Hlaváč oli hetken lainassa Sparta Prahassa, mutta pelasi suurimman osan kaudesta Linköpingissä, tehden 16 maalia ja 21 syöttöä 43 ottelussa. Hlaváč aloitti myös kauden 2011–2012 lainassa Tšekin liigassa, tällä kertaa joukkueena oli HC Kladno. Loppukauden hän edusti Linköpingiä. Kauden jälkeen hän jätti joukkueen ja teki sopimuksen HC Kladnon kanssa.


title: Jan Hlaváč

text: Hlaváč on edustanut Tšekin jääkiekkomaajoukkuetta useasti: Nuorten EM-kisoissa 1994, Nuorten MM-kisoissa 1995 ja 1996, MM-kisoissa 1999, 2003, 2004, 2005 ja 2006. Niissä MM-kilpailuissa, joissa Hlaváč on ollut mukana, Tšekki on voittanut kahdesti kultaa ja kerran hopeaa.


Ampumahiihdon maailmanmestaruuskilpailut 1992 järjestettiin 22. maaliskuuta Novosibirskissa, Venäjällä. Kisaohjelmaan kuuluivat ainoastaan joukkuekilpailut, jotka eivät olleet olympialaisten ohjelmassa.


title: Hannu Posti

text: Hannu Kalevi Posti (15. tammikuuta 1926 Vehkalahti – 13. kesäkuuta 2012 Helsinki) oli suomalainen kestävyysjuoksija, ampumahiihtäjä ja juoksuvalmentaja. Hän oli Helsingin kesäolympialaisissa 1952 10 000 metrillä neljäs ja voitti ampumahiihtäjänä kolme MM-mitalia.


title: Hannu Posti

text: Posti kuului niihin suomalaisurheilijoihin, joiden esikuvana ja innoittajana oli Paavo Nurmi. Säännöllisen harjoittelun Posti kykeni aloittamaan vasta armeijassa sodan päätyttyä 1945. Hän oli tosin astunut palvelukseen alaikäisenä jo 1943, mutta ei osallistunut rintamataisteluihin. Postin ensimmäinen urheilumenestys oli Puolustusvoimien hiihtomestaruuskisojen toinen sija varusmiessarjassa Hämeenlinnassa 1946. Kesällä 1946 hän voitti Puolustusvoimien 2 000 metrin maastojuoksumestaruuden.


title: Hannu Posti

text: Posti sijoittui neljänneksi Helsingin 1952 olympialaisten 10 000 metrin juoksussa ajalla 29.51,4. Brysselin EM-kilpailuissa 1950 hän oli 5 000 metrin juoksussa viides ja Bernin EM-kilpailuissa 1954 10 000 metrillä 14:s. Inkeroisten Terhoa ja Vuoksenniskan Urheilijoita edustanut Posti voitti Suomen mestaruuden 5 000 metrin juoksussa vuosina 1952 ja 1953, 10 000 metrin juoksussa vuosina 1952, 1953, 1954 ja 1955 sekä maastojuoksussa vuosina 1951, 1952 ja 1954. Posti osallistui 18:aan yleisurheilumaaotteluun vuosina 1950–1957.


title: Hannu Posti

text: Posti kilpaili useasti aikansa parhaita kestävyysjuoksijoita Emil Zátopekia ja Alain Mimounia vastaan. Zatopekia hän ei onnistunut koskaan voittamaan, mutta Mimounin hän voitti kerran. Tämä tapahtui 5. syyskuuta 1953 Suomi–Ranska-maaottelussa. Tuosta juoksusta on Postin 10 000 metrin ennätysaika 29.49,8. Postin ennätys 3 000 metrillä on 8.14,8 ja 5 000 metrillä 14.11,8. Akillesjännevaivat alkoivat haitata Postin juoksu-uraa 1950-luvun puolivälissä ja lopettivat sen vuonna 1957.


title: Hannu Posti

text: Juoksu-uransa jälkeen Posti kilpaili ampumahiihtäjänä ja saavutti MM-kilpailuissa 20 kilometrillä pronssia vuonna 1963 sekä joukkuekilpailussa hopeaa vuosina 1962 ja 1963. Olympialaisissa hän sijoittui 20 kilometrillä kahdeksanneksi Innsbruckissa 1964. Posti on ainut sekä kesä- että talviolympialaisissa kilpaillut suomalaisyleisurheilija.


title: Hannu Posti

text: Aktiiviuran jälkeen Posti toimi kestävyysjuoksuvalmentajana. Hän oli luomassa Kalevi Römpötin apulaisena Puolustusvoimien urheilujoukkotoimintaa Santahaminassa. Sieltä alkoi myös yhteistyö hänen tunnetuimman valmennettavansa Tapio Kantasen kanssa. Muita tunnettuja juoksijoita hänen valmennettavanaan olivat Risto Ala-Korpi, Seppo Liuttu, Vesa Laukkanen ja Heikki Vakkuri. Hannu Posti toimi vuosina 1977–1984 Suomen Urheiluliiton Valmentajat -yhdistyksen puheenjohtajana. Tällöin hän kirjoitti haastattelututkielman ”Huippu-urheilijoiden ja valmentajien henkisen käyttäytymisen tarkastelua suurkilpailupäivänä.” Tutkielmassa käydään läpi henkilöhaastatteluin Pekka Vasalan, Tapio Kantasen, Martti Vainion ja Kaarlo Maaningan tuntemuksia ja ajatuksia parhaan suurkilpailunsa päivänä. Samoin haastatellaan samasta aiheesta valmentajia Rolf Haikkola, Kari Sinkkonen ja Aulis Potinkara.


title: Hannu Posti

text: Hannu Postin äiti oli Vilhelmiina Sundgren (1883–1933). Posti oli orpo seitsenvuotiaasta asti, koska isä ei kuulunut koskaan perheeseen. Sukunimi Posti on äidin tyttönimi. Hannu Postilla oli neljä sisarusta, jotka olivat syntyneet vuosina 1907, 1908, 1911 ja 1914. Hannu Posti oli naimisissa vuosina 1952–2002 puoliso Annikin kuolemaan saakka. Pariskunta sai kolme lasta: Seija s. 1953, Esko s. 1958 ja Tuula s. 1963.


title: Hannu Posti

text: Posti valittiin vuoden rajamieheksi vuonna 1960. Hän palveli Rajavartiolaitoksessa vuosina 1946–1964. Viimeisin tehtävä Rajavartiolaitoksessa oli rajajoukkueen johtaja Vainikkalassa. Ennen siirtymistä Puolustusvoimien palvelukseen hän suoritti Reserviupseerikoulun. Puolustusvoimien palveluksesta hän jäi eläkkeelle vuonna 1973.


title: Hannu Posti

text: Posti osallistui ainoana Helsingin olympiakisojen suomalaisurheilijana Anglo-Finnish Societyn ja Suomen Lontoon suurlähetystön maaliskuussa 2012 järjestämään The Olympic Event tapahtumaan, jossa muisteltiin lähestyvien Lontoon olympiakisojen alla Helsingin vuoden 1952 olympiakisoja. Tilaisuudessa oli läsnä kaikkiaan viisi Helsingin kisoihin osallistunutta brittiyleisurheilijaa. Joukossa myös Postin jälkeen 10 000 metrillä viidenneksi sijoittunut Frank Sando. Tilaisuuden kunniavieras oli Kentin herttua, joka oli 16-vuotiaana poikasena Helsingin olympialaisten yksi kunniavieras.


title: Petter Johan von Zweigberg

text: Petter Johan von Zweigberg (myös muodossa "von Zweygbergk", † 1750) oli suomalainen rusthollari, upseeri ja talonpoikaissäädyn edustaja Ruotsin vuoden 1731 valtiopäivillä. Hän omisti vuodesta 1724 alkaen "Runsas"-nimisen ratsutilan Ylöjärvellä.


title: Petter Johan von Zweigberg

text: Petter Johanilla oli ainakin kaksi lasta vaimonsa "Ingeborg Widbohm"in († 1769) kanssa. Poika "Gustaf Ernst von Zweigberg" (1726 - 1767) hallitsi isän tilasta lohkottua Runsaan "Ylisen" ratsutila. Poika "Fredrik Johan Zweygberg" (1722 - 1775) opiskeli Turun akatemiassa ja toimi Hausjärven kappalaisena, mutta erotettiin virastaan vuonna 1769.


title: Petter Johan von Zweigberg

text: Petter Johan kuului alkuaan böömiläiseen von Zweigbergk-aatelissukuun. Isä "Anton Georg von Zweygberg" omisti Volkovon lahjoitusmaan nykyisellä Pietarin esikaupunkialueella ja joka kaatui taistelussa Venäjää vastaan. Antonin leski Margaretha, o.s. Fechtenberg joutui lapsineen vankeuteen Venäjälle Pietari Suuren vallattua suvun maat.


title: Palsa

text: Palsa voi tarkoittaa seuraavia asioita:


title: Robert Bruce Merrifield

text: Robert Bruce Merrifield (15. heinäkuuta 1921 Fort Worth Yhdysvallat − 14. toukokuuta 2006) oli yhdysvaltalainen biokemisti. Hän sai Nobelin kemianpalkinnon vuonna 1984 niin sanotun kiinteän kantajan synteesin kehittämisestä.


title: Robert Bruce Merrifield

text: Merrifield opiskeli kemiaa Kalifornian yliopistossa Los Angelesissa. Valmistumisensa jälkeen hän työskenteli Philip R. Park Research Foundationille. Merrifieldin tehtävänä oli huolehtia eläinlaumasta, ja hän avusti eläinten kasvuntutkimista, kun niiden ruokavalio koostui synteettisistä aminohapoista.


title: Robert Bruce Merrifield

text: Merrifield palasi Kaliforniaan Los Angelesin kampukseen. Siellä hän kehitti yhdessä biokemian professorin M. S. Dunnin kanssa mikrobiologisia menetelmiä pyrimidiinin tunnistamiseksi. Merrifield meni naimisiin Elizabeth Furlongin kanssa 19.6.1949, heti tohtoriksi valmistumisensa jälkeen. Seuraavana päivänä he muuttivat New Yorkiin.


title: Robert Bruce Merrifield

text: Merrifield toimi Rockefeller-yliopistossa tohtori D. W. Woolleyn assistenttina tutkien dinukleotidien kasvuun vaikuttavia tekijöitä ja peptidien muodostumiseen vaikuttavia tekijöitä, joita Woolley oli tutkinut jo aiemmin. Nämä tutkimukset johtivat kiinteän kantajan synteesimenetelmään vuonna 1959.


title: Robert Bruce Merrifield

text: 1960-luvun puolivälissä Merrifieldin laboratorio oli syntetisoinut bradykiniinin, angiotensiinin, desamino-oksitosiinin ja insuliinin. Vuonna 1969 Merrifield ja hänen kollegansa Bernd Gutte syntetisoivat ensimmäisen kerran entsyymin RNaasi A:n. Tämä todisti entsyymien kemiallisen luonteen.


title: Liisa Majapuro

text: Sirkka Liisa Majapuro (25. toukokuuta 1917 Viipuri – 29. joulukuuta 2014 Helsinki) oli suomalainen lausuntataiteilija ja professori. Hän toimi Suomen lausujain liiton puheenjohtajana vuoden Timo Tiusasen ulkomailla olon aikana. Hänen kunniakseen on nimetty Hämeen läänin puhetaiteen neuvottelukunnan ja Hämeen läänin taidetoimikunnan järjestämä Liisa Majapuro -lausuntakilpailu.


title: Creutz

text: Creutz [kröits] on suomalainen aatelissuku, joka on introdusoitu Suomen Ritarihuoneeseen kreivillisenä sukuna numero 1. Suku on omistanut Malmgårdin kartanon Pernajassa Itä-Uudellamaalla vuodesta 1615. Suvun hallussa on ollut aiemmin myös läheinen Suur-Sarvilahden kartano.


title: Creutz

text: Suku tunnetaan 1400-luvulta. Mårten Mattson Pernajan Sarvilahdesta sai vahvistuksen aatelisarvolleen vuonna 1569. Ruotsin ritarihuoneen järjestäytyessä vuonna 1625 suku sai järjestysnumeron 92. Lorentz Creutz (1615 – 1676) kohotettiin vapaaherralliseen säätyyn vuonna 1654 ja introdusoitiin Ruotsin ritarihuoneeseen vapaaherrallisena sukuna numero 48. Turun hovioikeuden presidentti Johan Creutz ylennettiin kreiviksi vuonna 1719 ja introdusoitiin kreivillisenä sukuna numero 68.


title: Yrjö Jyrinkoski

text: Yrjö Armas Jyrinkoski (17. toukokuuta 1920 – 7. maaliskuuta 1981) oli suomalainen lausuntataiteilija.


title: Yrjö Jyrinkoski

text: Jyrinkoski julkaisi kolmattakymmentä kirjallista äänilevyä erityisesti 1960-luvulla. Vuosikymmenien ajan hän kiersi suomalaisia kouluja pitämässä lausuntatilaisuuksia. Erityisesti hänet muistetaan Eino Leinon runojen tulkitsijana.


title: Yrjö Jyrinkoski

text: Yrjö Jyrinkoski on haudattu Hietaniemen hautausmaan Taiteilijainmäelle.


title: David Beasley

text: David Muldrow Beasley (s. 26. helmikuuta 1957) on yhdysvaltalainen republikaanisen puolueen poliitikko. Hän istui yhden kauden Etelä-Carolinan kuvernöörinä vuosina 1995–1999.


title: David Beasley

text: Etelä-Carolinan Darlingtonissa syntynyt Beasley voitti jo vuonna 1978 paikan Etelä-Carolinan edustajainhuoneesta; hän istui sen jäsenenä vuosina 1979–1995. Hän opiskeli myös Clemsonin yliopistossa, mutta valmistui myöhemmin Etelä-Carolinan yliopistosta ja sen lakikoulusta.


title: David Beasley

text: Beasley on ollut epäonnistuneesti ehdolla Yhdysvaltain senaattiin. Hän on naimisissa, ja hänellä on neljä lasta.


title: Carroll A. Campbell

text: Carroll Ashmore Campbell, Jr. (24. heinäkuuta 1940 – 7. joulukuuta 2005) oli yhdysvaltalainen republikaanisen puolueen poliitikko. Hän syntyi Greenvillessä ja toimi Etelä-Carolinan osavaltion 112. kuvernöörinä vuosina 1987–1995.


title: Carroll A. Campbell

text: Campbell istui Etelä-Carolinan edustajainhuoneessa 1970–1974 sekä senaatissa 1976–1978 ja Yhdysvaltain edustajainhuoneessa Etelä-Carolinan neljännestä vaalipiiristä 1979–1987.


title: Carroll A. Campbell

text: Campbell ilmoitti lokakuussa 2001 sairastuneensa Alzheimerin tautiin. Hän päätyi sairauden loppuvaiheissa laitoshoitoon ja kuoli Etelä-Carolinassa 65-vuotiaana.


title: Richard Riley

text: Richard Wilson Riley (s. 2. tammikuuta 1933 Greenville, Etelä-Carolina) on yhdysvaltalainen demokraattisen puolueen poliitikko. Hän toimi Etelä-Carolinan kuvernöörinä vuosina 1979–1987 ja liittovaltion opetusministerinä vuosina 1993–2001.


title: Richard Riley

text: Riley on syntyperäinen eteläcarolinalainen. Päätettyään opintonsa ja palveltuaan Yhdysvaltain laivastossa hän aloitti 1960-luvulla uransa Etelä-Carolinan osavaltiollisessa edustajainhuoneessa ja senaatissa.


title: James B. Edwards

text: James Burrows Edwards (s. 24. kesäkuuta 1927 - k. 26. joulukuuta 2014) oli yhdysvaltalainen republikaanisen puolueen poliitikko. Hän toimi Etelä-Carolinan 110. kuvernöörinä vuosina 1975–1979 ja liittovaltion energiaministerinä 1981–1982.


title: James B. Edwards

text: Edwards syntyi Hawthornessa, Floridassa, ja oli varsinaiselta ammatiltaan hammaslääkäri. Vuonna 1972 hän voitti vaaleilla paikan Etelä-Carolinan senaatissa.


title: Washington Allston

text: Washington Allston (5. marraskuuta 1779 – 9. heinäkuuta 1843) oli yhdysvaltalainen taidemaalari ja runoilija.


title: Washington Allston

text: Allston syntyi Etelä-Carolinassa. Hän valmistui Harvard Collegesta vuonna 1800 ja lähti Eurooppaan, jossa hän vietti useita vuosia ja asettui lopulta Lontooseen. Hän palasi Yhdysvaltoihin vuonna 1818 ja asui loppuikänsä Cambridgessa, Massachusettsissa.


title: Washington Allston

text: Allston oli kahden tulevan taidemaalarin, George Whiting Flaggin ja Jared Bradley Flaggin setä ja opettaja.


title: Hilkka Toivola

text: Hilkka Terttu Hilda Toivola (20. kesäkuuta 1909 Akaa – 19. syyskuuta 2002 Rusko) oli suomalainen taidemaalari. Toivola on tehnyt erityisen runsaasti lasimaalauksia muun muassa kirkkoihin. Toivola toimi Turun Taideyhdistyksen piirustuskoulun opettajana 1942–1945 ja 1964–1969 sekä rehtorina 1969–1973. Hän aloitti lasimaalausten tekemisen käytyään Firenzessä tutustumassa taiteilija Giovanni Tollerin työskentelyyn.


title: Hilkka Toivola

text: Hilkka Toivolan vanhemmat olivat veturinkuljettaja Herman Fredrik Toivola ja Hilda Emilia Toivola, o.s. Tammi. Toivola opiskeli Turun Taideyhdistyksen piirustuskoulussa 1932–1935, ja Pierre Gaudinin johdolla Pariisissa Ranskassa 1951. Hilkka Toivolan äiti Hilda Tammi oli myös käynyt Turun piirustuskoulua, samoin Toivolan vanhempi veli. Vaikka koti oli taidemyönteinen, toivottiin tyttärestä valtionvirkamiestä, rautatieläistä, kuten hänen isänsäkin oli. Toivola suoritti Turun kauppaopiston kaksivuotisen kurssin heti käytyään viisi vuotta Turun suomalaista yhteiskoulua. Kun vakituista työtä ei kuitenkaan löytynyt, Toivola ryhtyi vuonna 1932 opiskelemaan Turun Taideyhdistyksen piirustuskoulussa. Parin viikon kuluttua piirustuskoulun aloittamisesta Toivola sai viran rautatieltä. Kaksi vuotta hän kävi päivisin töissä ja iltaisin piirustuskoulussa. Toivola erotettiin virastaan vuonna 1935, ja sen jälkeen hän omistautui taiteen tekemiseen kokopäiväisesti osallistuen taidekoulun päivä- ja iltatunteihin. Hän valmistui koulusta parhain arvosanoin. Kymmenen vuotta myöhemmin vuonna 1942 Toivola aloitti Turun Taideyhdistyksen piirustuskoulun opettajan tehtävät.


title: Hilkka Toivola

text: Toivolan puoliso oli taidemaalari Otso Karpakka. He olivat molemmat mukana Ryhmä 9:ssä, joka muodostui Otto Mäkilän ympärille, ja kuuluivat taiteilijayhdistys Arte ry:n perustajajäseniin. He olivat harvinainen 60 vuotta rinnakkain työskennellyt taiteilija- ja aviopari. Yhteistyönä syntyivät useat suuret freskot ja lasimaalaukset. Kumpikin loi kuitenkin itsenäisesti oman erillisen taiteilijauran.


title: Hilkka Toivola

text: Toivolalle myönnettiin Pro Finlandia -mitali 1970. Jäätyään eläkkeelle vuonna 1973 hän asui Ruskossa.


title: Hilkka Toivola

text: Erityisesti freskomaalaus kiinnosti Toivolaa heti uran alkuvaiheessa. Hän kyseli neuvoa muun muassa Juho Rissaselta, ja Ennu Okan kanssa he tekivät useita freskokokeiluja, jotka kuitenkin epäonnistuivat, kunnes Oka sai stipendin Italiaan opiskelemaan freskomaalausta. Vuonna 1938 Toivola teki itsekin opintomatkan Italiaan. Ennu Oka kaatui talvisodassa. Tästä lähtien Toivola opiskeli monumentaalimaalausta yksin. Turun uuden siunauskappelin seinämaalauskilpailussa Toivola palkittiin. Vuonna 1943 helsinkiläinen taidekauppias Ivar Hörhammer järjesti nuorten taiteilijoiden kilpailunäyttelyn, jossa Toivola sai seinämaalausluonnoksellaan Koulu 10 000 markan palkinnon. Kauppakorkeakoulun juhlasalin seinämaalauskilpailussa Toivola sai kunniamaininnan. Sotavuosien takia Toivolan uran alkuvaiheen freskoinnostus jäi vaille toteutumista. Hän kuitenkin avusti taidemaalari Lennart Segerstrålea Suomen Pankin talon seinäfreskojen toteutuksessa 1940-luvun alussa. Toivolan läpimurto oli Helsingin tyttönormaalilyseoon vuonna 1947 WSOY:n tilauksesta tehty seinäfresko "Ihmisen elinpäivät". Toivolan toteutuneita seinämaalauksia on Turun vanhassa matkustajapaviljongissa ja Luolavuoren koulussa, Naantalin Kuparivuoren koulussa sekä Raision entisessä kunnantalossa. Toivola irtaantui 1960-luvun alkupuolella hänelle tyypillisestä ihmishahmosta ja siirtyi abstraktiin ilmaisuun.


title: Hilkka Toivola

text: Toivola keskittyi 1950-luvulta alkaen lasimaalaukseen. Hän voitti kilpailun Turun Mikaelinkirkon sodassa tuhoutuneiden lasimaalausten uudelleenmaalauksesta ja työ valmistui vuonna 1953. Toivolan lasimaalauksia on myös muun muassa Kotkan Metsolan kirkossa sekä Siikajoen, Jomalan, Vehmaan ja Turtolan kirkossa. Viimeisimpänä valmistui vuonna 1972 Helsingin Kannelmäen kirkon alttariseinän suuri lasimaalaus. Toivola teki lasimaalauksia myös P.C. Rettigin pääkonttoriin Turussa (1954), Tervolan seurakuntakeskukseen (1976) ja Ruskon terveyskeskukseen (1984).


title: Hilkka Toivola

text: Toivolan töitä oli ensi kerran näytteillä 1935. Sakari Saarikiven mukaan "Hilkka Toivolan jokaisen taulun lähtökohtana ja motiivina on sielullinen elämys." Wäinö Aaltosen museossa oli vuodenvaihteessa 2006–2007 laaja näyttely Toivolan ja Karpakan töistä. Näyttelyä varten museo kävi läpi noin 600 teosta. Näyttelyn yhteydessä julkaistiin myös taiteilijapariskunnan elämäntyötä käsittelevä kirja suomeksi ja ruotsiksi.


title: Mats Jingblad

text: Mats Jingblad (s. 9. elokuuta 1958) on ruotsalainen jalkapallovalmentaja ja entinen pelaaja. Kaudesta 2012 lähtien hän toimii Halmstads BK:n U19-joukkueen päävalmentajana.


title: Mats Jingblad

text: Pelaajauransa suurimmat vuodet BK Astrion kasvatti pelasi Halmstads BK:ssa 1977–1987. Hän oli voittamassa Ruotsin mestaruutta seuran paidassa kaudella 1979. Ruotsin maajoukkueessa Jingbladille kertyi 11 A-maaottelua.


title: Mats Jingblad

text: BK Astriossa valmennusuraansa aloitellut Jingblad siirtyi kaudeksi 1992 Halmstads BK:n käskyttäjäksi. Jingbladin johdolla HBK voitti Ruotsin Cupin 1995 ensimmäistä kertaa seuran historiassa.


title: Mats Jingblad

text: Cup-voiton jälkeen Jingblad teki sopimuksen suurseura IFK Göteborgin kanssa. Jingblad luotsasi seuran mestariksi heti debyyttikaudellaan. Kausi 1997 toi vielä hopeaa, mutta totaalinen romahdus ja kahdeksas sija Allsvenskanissa 1998 päättivät Jingbladin uran IFK:ssa.


title: Mats Jingblad

text: IFK-pestin jälkeen Jingblad on valmentanut Ruotsissa Örebro SK:ta ja Landskrona BoISia sekä Kreikassa Iraklista.


title: Mats Jingblad

text: Marraskuussa 2005 Jingblad siirtyi IFK Norrköpingin peräsimeen. Jingbladin johdolla seura voitti Superettanin kaudella 2007 ja nousi Allsvenskaniin. Kausi Allsvenskanissa ei kuitenkaan sujunut ruusuisesti ja lokakuussa 2008 Jingblad sai potkut tehtävistään.


title: Mats Jingblad

text: Joulukuussa 2011 Jingblad palasi valmennustehtäviin, kun hän allekirjoitti sopimuksen Halmstads BK:n U19-joukkueen valmentajan tehtävistä.


title: Scarred

text: Scarred on danceartisti Cristal Snown kappale. Single julkaistiin 16. tammikuuta 2008. Jakelijana toimii HMC. Kappale nousi radio NRJ'n yksi soitetuimmaksi biisiksi ja pysyikin voimasoitossa noin viisi kuukautta.


title: Spiritisti

text:
Spiritisti oli spiritualistinen aikakauslehti, joka tarkasteli spiritismiä ja sitä lähellä olevia psyykkisiä kysymyksiä.
Lehteä julkaistiin kuukausittain vuosien 1909 ja 1912 välillä. Lehden päätoimittajana toimi Jalo Kivi.


title: Laura Susiluoto

text: Laura Rebecka Susiluoto (17. elokuuta 1913 Hämeenlinna – 3. helmikuuta 1992 Helsinki) oli suomalainen kirjailija ja kansakoulunopettaja. Hän on kirjoittanut lähinnä lastenkirjoja.


title: Laura Susiluoto

text: Hänen poikansa on taiteilija Ahti Susiluoto ja pojantytär runoilija Saila Susiluoto.


title: Rokkilaulaja

text: Rokkilaulaja on suomalaisen laulaja Mikko Alatalon kolmas albumi. Sen julkaisi Love Records vuonna 1977.


title: Rokkilaulaja

text: "Rokkilaulaja" -albumista tuli eräänlainen välityö "Hasardi"-menestyslevyn jälkeen, sillä se koottiin lähinnä hitiksi nousseen nimikappaleen ympärille. Lisäksi Alatalo suunnitteli jo tuolloin kokonaista laulusarjaa maaseudusta ja sen ihmisistä, ja ajatuksesta syntyi myöhemmin "Siirtomaa-Suomen laulut".


title: Rokkilaulaja

text: "Rokkilaulajan" tunnetuimmat laulut ovat sen nimikappale, joka pääsi Suomen Euroviisu-karsintaan vuonna 1977, sekä Spencer Davis Group -cover ”Anna mulle lovee” (”Gimme Some Lovin’”). Jälkimmäisessä soittivat urkuri Jarno Sinisalo ja kitaristi Heikki Silvennoinen. Alatalo lauloi ”korkealta ja kovaa”, falsetti-kuoron myötäillessä taustalla. Muita kappaleita ovat muun muassa Vanha Isäntä -yhtyeen kanssa levytetty bluegrass-kappale ”Lättähattublues”, melko inhottu doo-wop-yritelmä ”Kokotti” sekä ”Enkeli”, jonka taustalla soitti Juice-yhtye.


title: Kuka teki minusta tän naisen

text: Kuka teki minusta tän naisen on Jipun 2. huhtikuuta 2008 julkaistu toinen studioalbumi. Albumilta on julkaistu kolme singleä: ensimmäisenä "Kanna minut", joka oli oli Jipun euroviisukarsintakappale, toisena albumin nimikkokappale "Kuka teki minusta tän naisen", johon Lauri Nurkse ohjasi musiikkivideon ja kolmantena singlenä "Tuonelan koivut", joka on alun perin Kotiteollisuuden kappale ja johon Tuukka Temonen ohjasi musiikkivideon.


title: Kuka teki minusta tän naisen

text:
Albumi meni julkaisuviikollaan Suomen virallisen listan ensimmäiselle sijalle. Albumi on myynyt Jipun debyyttialbumin tavoin kultaa, eli yli 15 000 kappaletta.
__notoc__


title: Sophie Auster

text: Sophie Auster (s. 6. heinäkuuta 1987, Brooklyn, New York) on yhdysvaltalainen näyttelijä ja laulaja. Hän asuu Brooklynissa kirjailija-vanhempiensa Siri Hustvedtin ja Paul Austerin kanssa.


title: Sophie Auster

text: Kuusitoistavuotiaana Sophie Auster teki omaa nimeään kantavan albumin yhdessä kokeellisen "One Ring Zero" -yhtyeen muusikoiden Michael Hearstin ja Joshua Campin kanssa. Levyn sanoitukset ovat pääasiassa Sophie Austerin, mutta osin myös hänen isänsä käsialaa.


title: Sophie Auster

text: Sophie Auster näyttelee isänsä ohjaamissa ja käsikirjoittamissa elokuvissa "Lulu on the Bridge" (1998) ja "The Inner life of Martin Frost" (2007).


title: Kuurilan kartano

text: Kuurilan kartano sijaitsee Kuurilan kylässä Kalvolassa, joka nykyään on osa Hämeenlinnan kaupunkia Kanta-Hämeessä.


title: Kuurilan kartano

text:
Kartano on alun perin muodostettu 1500-luvun puolivälissä. Vuodelta 1925 peräsin oleva kartanon klassistyylinen päärakennus on Birger Federleyn suunnittelema. Päärakennukseen kuuluu myös vuonna 1936 valmistunut siipirakennus ja sitä ympäröi 4 hehtaarin puisto jonka suunnitteli puutarha-arkkitehti Paul Olsson 1920-luvulla. Kartanon tiilinavetan (valmistunut 1939) suunnitteli Heikki Siikonen ja lisäksi kartanossa on tiilestä rakennettu ponitalli vuodelta 1910.
Kuurilan kartanossa on kasvatettu Irlannista tuotuja aaseja.


title: Pietari Joosef Väänänen

text: Pietari Joosef Väänänen, aik. Petter Wänänen (8. toukokuuta 1781 Kuopio – 1846) oli Itä-Suomen ensimmäinen kirjakauppias 1800-luvun alkupuolella. Väänänen näki tärkeimmäksi tehtäväkseen hengellisten kirjojen toimittamisen ja levittämisen maakuntaan. Hänen elämäntyönsä jätti pysyvät jäljet suomalaisen herätysliikkeen historiaan.


title: Pietari Joosef Väänänen

text: Pietari Joosef Väänänen syntyi Kuopion Kehvon kylässä 8. toukokuuta 1781 talonpoika Ivar Väänäsen ja vaimon Anna Catharina Hollenderin poikana. Kaiken kaikkiaan perheessä oli kolme poikaa, ja kun vanhin peri tilan ja nuorempi nai itsensä kotivävyksi muualle, jäi keskimmäiselle ainoaksi mahdollisuudeksi hankkia elantonsa muualta. 1811 Pietari myi osuutensa tilasta vanhemmalle veljelleen Ivarille 2 000 riikintaalerin hinnasta, mutta jäi silti vielä asumaan lapsuudenkotiinsa. Vanhempi veli, patriarkaalista kuria pitänyt Ivar Väänänen tuli myöhemmin omien lastensa murhaamaksi.


title: Pietari Joosef Väänänen

text: Hengellisen herätyksen saatuaan Pietari Väänänen ryhtyi painattamaan uskonnollisia kirjasia. Vuonna 1819 Väänänen sai maaherra Aminoffin vastustuksesta huolimatta luvan kirjakaupan perustamiseen Kuopion kaupungissa. Väänänen oli anonut oikeuksia jo pitkään ja useat arvovaltaiset kirkonmiehet olivat kirjoittaneet asian puolesta suosituskirjeitä, mutta ilmeisesti vasta arkkipiispa Jacob Tengström vaikutti ratkaisevasti tuen myöntämiseen.


title: Pietari Joosef Väänänen

text: Pietari Joosef Väänänen oli yhdessä appensa kultaseppä Lunströmin kanssa Kuopion alueen ensimmäisiä heränneitä maallikoita. Väänänen tuki rahallisesti Henrik Renqvistin opiskelua, mutta kunnon kauppiaana hän piti yhteyttä myös herätysliikkeiden keskenään kilpaileviin liikkeisiin; hän oli kaikkien hovihankkija. Tämä oli taloudellisesti viisasta. Herännäisyyden historiaa tallentanut L. J. Niskanen syytti Väänästä myöhemmin "kahakätisyydestä", tämä kun "piti kaikki hyvänä, niin Paavon kuin myöskin Lustin ja muut tekopyhät".


title: Pietari Joosef Väänänen

text: "Kun tilallinen Petter Ivarsson Kehvon kylästä, joka kauan on saanut osakseen ympäristön seurakuntien kiitollisuutta hankkimistaan oppikirjoista, jotka muuten olisivat olleet saavuttamattomissa rahvaan kristinuskon kohentamiseksi, on sitoutunut hankkimaan nuorisolle tarpeelliset kirjat, näyttää siltä kuin täällä esiintyvä puute huomattavasti helpottuisi, jos Wänänen saa kirjakauppaoikeudet, varsinkin kun hän on tunnettu säännöllisyydestään ja epäitsekkyydestään." (Matthias Ingman, rovasti, kirkkoherra ja triviaalikoulun tarkastaja)


title: Pietari Joosef Väänänen

text: "Sinä aikana, kun minä pian kymmenen vuotta olen ollut pappina tässä seurakunnassa, on talonpoika Petter Ivarsson Wänänen Kuopion pitäjän Kehvon kylästä usein myynyt tämän seurakunnan asukkaille kirjoja kristinopissa. Näitä kirjoja on saanut vain Turusta, jonne on matkaa 50 peninkulmaa. Tästä johtuu, että kirjoista rahvaan keskuudessa on ollut suuri puute. Jos Wänänen saisi korkealta esivallalta luvan vapaasti ja ilman syytteen uhkaa harjoittaa tätä kauppaa, uskaltaisin sitä suuremmalla syyllä jouduttaa hänen hakemustaan, koska Wänänen on yleisesti tunnettu erinomaisesta rehellisyydestään ja omanvoiton pyyteettömyydestään." (Gabriel Krogius, Leppävirran rovasti)


title: Pietari Joosef Väänänen

text: "Wänänen myös Pohjois-Savon rovastikunnassa on monet vuodet myynyt ja tarjonnut aapisia, katekismuksia ja virsikirjoja kuin myös hengellisiä kirjoja ja kirjoitelmia ja siten suureksi osaksi vähentänyt rahvaan kirjojen puutetta täällä pohjoisessa, joka meidän kaukaisessa seurakunnassa usein vallitsee. Hän on myös toimittanut kristillisyyttä kohottavista kirjasista käännöksiä suomen kielelle, jotka hän on painattanut omalla kustannuksellaan." (Johan Boucht, Pohjois-Savon rovastikunnan kirkkoherra)


title: Pietari Joosef Väänänen

text: "Eittämätön ja samalla murheellinen totuus on, että ainakin Pohjois-Savossa vallitsee valitettava puute kristillisestä kirjallisuudesta, varsinkin suomenkielisistä aapisista, katekismuksista ja virsikirjoista. Tämän johdosta olisi kaksinverroin toivottavaa, että löydettäisiin mies, joka ottaa hankkiakseen näitä tähdellisiä kirjoja yksinkertaisen rahvaan parhaaksi. Hänen luokseen voitaisiin osoittaa kaikki tarvitsijat, jotka saisivat näitä kirjoja sopivin kohtuullisiin hintoihin. Kun Kuopion pääseurakunnasta löytyy talonpoika nimeltään Petter Wänänen, joka monet vuodet on täällä tullut tunnetuksi kirjojen myyjänä ja joka olisi halukas avaamaan kirjakaupan Kuopion kaupungissa, olisi häntä rohkaistava myöntämällä hänelle lailliset oikeudet toiminnalleen." (Petter Bonsdorff, Pieksämäen rovasti)


title: Pietari Joosef Väänänen

text: Pietari Väänänen avioitui 15. elokuuta 1819 ystävänsä Lundströmin ottotyttären Anna Margareta Sellströmin (1799–1839) kanssa. Pariskunnalla oli neljä aikuisikään elänyttä lasta:


title: Pietari Joosef Väänänen

text: Kansallinen elämänkerrasto luonnehtii Väänästä seuraavasti:


title: Niemen kartano (Kalvola)

text: Niemen kartano sijaitsee Äimäjärven länsipäässä Kalvolassa Hämeenlinnassa. Kartano syntyi 1567 kun Kristiina Hornille lahjoitettiin alueelta neljä maatilaa. Myöhemmin kartanoa ovat omistaneet muun muassa Tott-, Tammelander-, Granfelt- ja Lönnholtz-suvut.


title: Niemen kartano (Kalvola)

text: Kartanon kaksikerroksinen valkeaksi rapattu tiilinen empiretyylinen päärakennus on Carl Ludvig Engelin suunnittelema ja peräisin vuodelta 1826. Lisäksi kartanon pihapiirissä on puinen konttorirakennus 1700- ja 1800-lukujen vaihteesta, empiretyylinen tiilinen viljamakasiini 1830-luvulta sekä talouspihan puolella vanha väentupa ja 1870-luvulta peräsin olevat tiiliset navetat ja talli.


title: Niemen kartano (Kalvola)

text: Kartanoa ympäröi puisto ja sinne johtaa koivurivien reunustama tie. Lisäksi Sittalan kyläraitin varrella sijaitsee kartanon punamullattuja työväenasuntoja ja metsänhoitajan asunto.


title: Niemen kartano (Kalvola)

text: Niemen kartanon omistaja Bertil Lönnholtz rakennutti vuosina 1927-1931 puutavaran kuljetuksia varten kapearaiteisen rautatien joka oli käytössä vuoteen 1943 saakka.


title: Niemen kartano (Kalvola)

text: Yhdessä viereisen Taljalan kylän kanssa Niemen kartano muodostaa yhden Museoviraston vuonna 2009 määrittelemistä Suomen valtakunnallisesti merkittävistä rakennetuista kulttuuriympäristöistä.


title: Tara Patrick

text: Tara Patrick voi tarkoittaa seuraavia henkilöitä:


title: Sofia Zweygberg

text:
Sofia von Zweygberg (o.s. Tilén, 1828–1883) oli erään Suomen suurimman ja vanhimman kangastukkukaupan perustaja. Von Zweygberg aloitti kangaskaupan Viipurin kauppahallin myymälässä vuonna 1868. Yritys laajeni tukkukauppaan ja toimialueeksi tuli koko Etelä-Karjala. Vuonna 1882 "Toiminimi Sofia Zweygberg" siirtyi hänen tyttärelleen Emilialle ja tämän miehelle V. F. Grönroosille. Ensimmäisen maailmansodan aikana liikkeen omistajaksi tuli Grönroosien vävy, fil.tri "Albert Öhrman". Vuonna 1913 toiminimi muutettiin osakeyhtiöksi, nimellä Oy Sofia Zweygberg Ab. Saman vuonna avattiin sivuliike Lappeenrantaan.
Vuonna 1925 toimitusjohtajana toimi insinööri (myöhemmin vuorineuvos) Wilhelm Wahlforss. Vuodesta 1926 toimitusjohtajana toimi vapaaherra Aminoff joka lunasti liikkeen itselleen vuoden 1928 jälkeen.


title: Sofia Zweygberg

text: Viipurissa liike toimi vuonna 1938 Kauppatorin kulmassa. Tukkukauppa ja konttori sijaitsivat Karjaportinkatu 13:ssa ja 15:ssä. Yhtiö siirtyi Viipurin luovutuksen jälkeen kokonaan Lappeenrantaan, jossa avattiin 1954 uusi liiketalo.


title: Aleksandr Beketov

text: Aleksandr Beketov (s. 14. maaliskuuta 1970) on venäläinen kalpamiekkailija ja olympiavoittaja. Beketov voitti vuoden 1996 olympialaisissa henkilökohtaisen kalvan mestaruuden kukistamalla kuubalaisen Ivan Trevejo Perezin finaalissa 15—14 ja osallistui Venäjän hopealle sijoittuneeseen kalpajoukkueeseen. Ammatiltaan Beketov on Venäjän armeijan upseeri.


title: Beketov

text: Beketov-nimisiä henkilöitä ovat muun muassa:


title: Wings Greatest

text: Wings Greatest on Wings-yhtyeen vuonna 1978 julkaistu kokoelma-albumi.


title: Wings Greatest

text: "Kaikki kappaleet kirjoittaneet Paul McCartney ja Linda McCartney, ellei toisin mainita."


title: Michael Romanoff

text: Michael Romanoff (oikealta nimeltään Hershel Geguzin; 20. helmikuuta 1890 Liettua – 1. syyskuuta 1971 Los Angeles, Yhdysvallat) oli Yhdysvalloissa emigranttina asunut ravintoloitsija ja näyttelijä, joka omisti Beverly Hillsissä toimineen kuuluisan Romanoff's-ravintolan. Ravintolassa kävi monia Hollywood-filmitähtiä 1940- ja 1950-luvuilla. Hän myös väitti olevansa prinssi Mihail Dimitri Alekandrovitš Obolenski-Romanoff, Venäjän keisari Nikolai II:n veljenpoika.


title: Michael Romanoff

text: Yhdysvaltain väestörekisterikeskuksen mukaan Michael Romanoff alias Harry Gerguson oli brooklynilainen räätäli, vaikka hän väittikin olevansa venäläinen aatelismies ja Romanov-suvun jäsen. Kaikki Hollywoodissa kuitenkin tiesivät ettei Michael ollut kuin tavallinen liettualainen emigrantti ja pikkurikollinen, joka oli paennut Brooklynistä länsirannikolle.


title: Michael Romanoff

text: Ravintola suljettiin 1960-luvulla. Michael kuoli sydänkohtaukseen Los Angelesissa vuonna 1971.


title: Ville Kuronen

text: Ville Kuronen (29. tammikuuta 1917 Tohmajärvi – 30. toukokuuta 2000 Joensuu) oli Pohjois-Karjalassa asunut maanviljelijä ja kirjailija.


title: Ville Kuronen

text: Kuronen kävi neljä vuotta kansakoulua ja joutui viettämään kuusi vuotta armeijassa talvi- ja jatkosodan aikana. Kirjoittamisen Kuronen aloitti vasta lähes 60-vuotiaana.


title: Ville Kuronen

text: Ville Kuronen syntyi maanviljelijäperheeseen Tohmajärvellä. Hänen vanhempansa olivat maanviljelijä Mikko Kuronen ja Elisa Simonen. Kansakoulun hän kävi Tikkalassa.  Ville Kuronen toimi maanviljelijänä Tohmajärven Hernevaarassa


title: Ville Kuronen

text: Kuronen aloitti kirjoittamisen jo 1960-luvulla, kun maaltamuuton aiheuttama kotikylän autioituminen ja sitä seurannut yksinäisyys purkautui kirjoittamiseen. . Maanviljelijän työ mahdollisti kirjoittamisen ainoastaan pimeimpänä talvikautena. Kirjailija kertoi novellien, näytelmien ja kuunnelman syntyneen ikään kuin sivutuotteena hänen sepittäessään satuja pojantyttärelleen.1980-luvun alussa kirjailija lopetti maatalouden harjoittamisen ja muutti kaupunkiin jatkaen kirjoittamista siellä.


title: Ville Kuronen

text: Ennen esikoisromaaniaan Ville Kuronen kirjoitti kuunnelman ja paikkakunnalla esitettyjä näytelmiä. Kurosen dramaturgi Outi Nyytäjän aloitteesta novellista kirjoittama kuunnelma "Teräsketju" esitettiin radiossa Näytelmä "Lystinpitäjät" nähtiin paikallisen nuorisoseuran näyttämöllä


title: Ville Kuronen

text: Esikoisromaani, vuonna 1978 ilmestynyt "Ei kuu kuule, ei päivä näe", aloittaa  kymmenlapsisen Tolvasen maanviljelijäperheen elämän kuvauksen 1920-luvun Pohjois-Karjalassa. Tohmajärveläisperheen ja maatilan vaiheita seurataan noin vuoden ajalta, lokakuusta lokakuuhun. Maaseutukuvauksen keskeinen henkilöhahmo on tilan isäntä, korvenraivaaja  Uuno Tolvanen, joka raatamalla itse ja pakottamalla lapsensa ja vaimonsa ankaraan ponnisteluun saa uudistilan menestymään, mutta vieraannuttaa samalla säälimättömällä käytöksellään omaisensa itsestään. Kirjailija kohdistaa huomionsa luonnetyyppien tarkasteluun ja kerronnassa nousee vahvimpana esiin perheen lasten näkökulma. Kuronen käyttää romaanin dialogeissa Tohmajärven murretta  . Romaanin karun realistista tyyliä keventävät humoristiset kärjistykset ja murteeseen kätketty huumori. Samalla romaani tallentaa maaseudun jo unohtuneita työtapoja ja paikallishistoriaa niin Tohmajärveltä kuin Joensuustakin


title: Ville Kuronen

text: "Vasaran alla" –teos (1979) jatkaa Tolvasten tarinaa ja sijoittuu juuri päättyneen sodan jälkeiseen aikaan 1940-luvulle, jolloin rintamalla olleet veljekset palaavat kotiin, mutta joutuvat kokemaan sielläkin ankaria aikoja. Romaanin keskushenkilöinä on edellisen romaanin psykologisesti keskeinen henkilö, sitkeä ja oikeudenmukainen Yrjö ja hänen vaimonsa, jotka yrittävät päästä eteenpäin elämässään kovalla työllä puutavaranajon ja maanviljelyksen saralla ja pääsevätkin tiukkojen vaiheiden jälkeen oman tilan haltijoiksi. Kirjailija keskittyy ihmisten keskinäisten suhteiden kuvaamiseen, mutta tarkastelee myös kriittisesti yhteiskunnan byrokratian ilmenemistä pienellä paikkakunnalla. . Samalla hän osoittaa, miten sodanjälkeinen yhteiskunnallinen kehitys rikkoi perinteisen perheyhteisönperheenjäsenten muuttaessa kaupunkiin. Henkilökuvaus rakentuu vastakohtaisuuksille. Romaanin kielellinen rakenne koostuu puhutun murteen ja yleiskielisen kerronnan vaihtelusta. Kirjailija käyttää luontevasti niin Pohjois-Karjalan murretta ja tyyliteltyä karjalan kieltä kuin erilaisia sosiaalisia murteitakin kuvaten pää- ja sivuhenkilöidensä luonteenlaatua näiden puhuman murteen ja omaleimaisen kielenkäytön avulla.


title: Ville Kuronen

text: Romaanissa "Kylätön tie" (1980) Tolvaset elävät jo Pohjois-Karjala-projektin aikaa1960-luvun lopulla 1970-lukun alkupuolella.Kirja kuvaa syrjäseudun nuorten ja vanhojen laajamittaista muuttoliikettä kaupunkeihin ja Ruotsiin, karjanhoidosta luopumista, peltojen paketointia ja niitä seuraavaa surutyötä ja masennusta.  Tendenssikirjallisuudeksikin luonnehditun teoksen kritiikki kohdistuu Pohjois-Karjala-projektin lisäksi aikakauden linjattomaan maatalouspolitiikkaan ja rintamamiesten asioiden hoitoon. Henkilökuvaus on syventynyt, mutta murre yleiskielen vaikutuksesta tasoittunut.


title: Ville Kuronen

text: Neljäs romaani "Veren ja viljan maa" (1981) kuvaa maaseudun elämää ja ihmisiä 1920-luvulla alun perin pietarilaisesta upseerista avioliiton kautta maanviljelijäksi siirtyneen itsevaltaisen isännän ja tämän perheenjäsenten vaiheiden valossa. Edeltäjiensä tavoin puhutun murteen elävöittämä kirja sisältää niin yhdessä elävien sukupolvien keskinäisten suhteiden ja maalaistalon sisäisen arvojärjestyksen kuin ajan tapojen ja uskomustenkin kuvausta.


title: Ville Kuronen

text: "Jehu" 1983) poikkeaa kirjailijan muusta tuotannosta. Se on tositapahtumiin perustuva sotaromaani. Kirja kertoo kotikylällään henkirikokseen syyllistyneen sotilaan vaiheista rangaistuspataljoonassa. Pelkän sotakuvauksen sijasta kirjailija kiinnittää huomionsa henkilöiden ajatusmaailmaan, asenteisiin ja pohdintoihin.


title: Ville Kuronen

text: "Vihtori kunnaspään perintö" (1988) kertoo sodanjäkeisistä ajoista aina 1980-luvulle asti.Kirjailija jatkaa aiempaa linjaansa maaseudun ja sen asukkaiden murroksen kuvaajana. Korvenraivaajan jälkeläisistä osa jää sukupolvenvaihdoksessa velkaantuneina jatkamaan isänsä ammattia, toiset taas hankkivat muun ammatin ja muuttavat kaupunkiin. Kirjailija käyttää aineiksina niin uskonnollisuutta, tapakulttuurin muuttumista, yrittäjyyttä ja työn arvostusta kuin inhimillisä heikkouksiakin.


title: Ville Kuronen

text: Kurosen tekstejä julkaistiin myös Pohjois-Karjalan kirjailijayhdistys Ukrin antologioissa.


title: Ville Kuronen

text: Tie kirjailijaksi vaati Ville Kuroselta sitkeää uurastusta raskaan maa- ja metsätaloustyön ohella ja vähäisen opillisen sivistyksen vuoksi. Aluksi Kuronen tarkistutti tekstinsä paikallisella opettajalla. Sittemmin hän paransi äidinkelen taitoaan ja kehitti tyyliään lukemalla paljon kotimaista ja käännöskirjallisuutta. Myös Kurosen poika rohkaisi isäänsä. Vaimonsa Hiljan (o.s. Häkkinen), jonka kanssa oli avioitunut vuonna 1943, sairastuttua Kuronen hoiti yksin myös navettatyöt ja kirjoitti talvisaikaan vain keskipäivällä, jolloin karjanhoidolta jäi aikaa.


title: Ville Kuronen

text: Kirjallisuudentutkija Hannes Sihvo liitti Ville Kurosen kirjallisen regionalismin tai provinsialismin jatkumoon, jonka tunnusmerkkejä ovat paikallisväri, luonnon ja ihmisten kuvauksen maakuntaläheisyys, värikäs murre, perinteeseen pitäytyminen, teknistyneen ja kaupungistuneen miljöön suhteiden pohdinta ja vastakkain asettelu luonnonläheisemmän elämän kanssa.


title: Ville Kuronen

text: Kirjailija halusi tallentaa itse kokemaansa katoavaa ja jo kadonnutta maaseudun elämänmuotoa, ihmistyyppejä ja murretta fiktiivisessä muodossa kirjoissaan. Hän halusi myös valottaa maaseudun ja asutuskeskusten välistä eriarvoisuutta. Omaan kokemukseen perustuva aitous ja uskottavuus ovatkin hänen kirjojensa peruspiirtetä. Hän käytti runsaasti murredialogia ja onkin saanut kiitosta murteen tallentajana..


title: Ville Kuronen

text: Henkilökuvauksensa Kuronen perustaa paljolti selkeisiin luonnetyyppeihin ja vastakohtaisuuksiin.


title: Ville Kuronen

text: Huumori liittyy Kurosen teoksissa koomisiin tilanteisiin sisältäen humoristisia kärjistyksiä ja murteeseen kätkeytyvää huumoria.Kansankuvaajana häntä on verrattu Maiju Lassilaan, Ilmari Kiantoon, Oiva Arvolaan ja Kalle Päätaloon. Hän halusi hylätä romantisoivan kansankuvauksen ja kirjoitti realistista proosaa.Esikuvanaan hän piti Väinö Linnaa. Hän katsoi romaanin täyttävän tarkoituksensa, kun se herättää keskustelua. Lopetettuaan maanviljelyksen kirjailija muutti Joensuuhun vuonna 1982. Hän katsoi kaupunkiympäristön antavan asukkaista tyhjenevää kylää runsaammin virikkeitä kirjoittamiselle.Kesät hän kuitenkin vietti sukutilalla Tohmajärvellä toisen vaimonsa (vuodesta 1987) Elma Kurosen kanssa . Kuroselle myönnettiin täysi taiteilijaeläke vuonna 1984.


title: Ville Kuronen

text: Kurosen maaseutukuvaukset löysivät laajan lukijakunnan. Romaaneista Ei kuu kuule, ei päivä näe ja Jehu otettiin toinen painos. Kirjailija sai myös palautetta eri sosiaaliryhmiin kuuluvilta lukijoiltaan kaikkialta Suomesta. Kriitikot suhtautuivat Kurosen tuotantoon yleensä myönteisesti.


title: Ville Kuronen

text: Kuronen vieraili maakunnan kirjastojen kirjailijailloissa ja osallistui kirjoittajaleireihin.


title: Ville Kuronen

text: Ville Kuronen sai Pohjois-Karjalan läänin taidepalkinnon vuonna 1981.   Ville Kuronen Kirjasampo.fi:ssä


title: Talio-periaate

text:
Talio-periaate () eli koston laki on oikeustieteellinen periaate, joka esiintyi ensi kerran muinaisessa Babyloniassa Hammurabin laissa. Samaa periaatetta on myös sovellettu niin raamatullisessa laissa, 1 Moos. 9:6 (”Joka ihmisen veren vuodattaa,
hänen verensä on ihminen vuodattava”), kuin varhaisessa roomalaisessakin laissa. Sen mukaan rikollisen pitää saada samanlainen rangaistus kuin minkä hän on aiheuttanut uhrilleen. Tätä "silmä silmästä" -periaatetta on sovellettu vanhoissa kulttuureissa usein kirjaimellisesti.


title: Talio-periaate

text: Myöhemmin on kuitenkin katsottu että rangaistus on suurempi, sillä Suomessa esimerkiksi Matthias Calonius katsoi, että talio-periaatetta noudatettaessa käytetään suurempaa väkivaltaa kuin siihen johtaneissa rikoksissa. Perusteena on se, että tuomittu kokee henkistä kärsimystä ennen teloitusta.


title: Talio-periaate

text: Hammurabin lain III luvussa (Kostamisoikeus), 196. pykälässä säädettiin: ”Jos joku puhkaisee vapaan miehen silmän, niin puhkaistakoon hänen silmänsä." Samaan tapaan lain 200 §:ssä sanottiin: "Jos hän lyö vertaiseltaan mieheltä hampaan, niin lyötäköön häneltä hammas." Vastaavan laisia säännöksiä oli useita muistakin rikoksista, etenkin erityyppisistä väkivallanteoista mutta myös eräistä tuottamuksellisista vahingoista. Esimerkiksi jos rakennusmestari ei tehnyt taloa tarpeeksi lujaksi ja se luhistui aiheuttaen isännän kuoleman, oli rakennusmestari surmattava. Mutta jos tällöin kuolikin isännän poika, oli rakennusmestarin poika surmattava. Eräissä tapauksissa talio-periaatteen mukainen rangaistus oli kuitenkin korvattavissa sakoilla, etenkin jos rikos kohdistui puolivapaaseen henkilöön.


title: Talio-periaate

text: Sanonta "Silmä silmästä, hammas hampaasta" on peräisin Vanhasta Testamentista, jossa se esiintyy kolmeen kertaan. Joka kerta se muodostaa alkuosan rangaistusten luetteloa, joka ensimmäisen kerran esiintyessään Toisen Mooseksen kirjassa kuuluu seuraavasti: Sama sanonta toistuu Kolmannessa sekä vielä Viidennessä Mooseksen kirjassa. Viimeksi mainitun mukaan oli talio-periaatteen mukaisesti rangaistava myös sitä, joka esitti jotakuta vastaan väärän syytöksen, jonka vuoksi tämä olisi voinut joutua aiheettomasti rangaistavaksi.


title: Talio-periaate

text: Uuden Testamentin mukaan Jeesus sanoi Vuorisaarnassa: ”Te olette kuulleet sanottavan: ’silmä silmästä ja hammas hampaasta.’ Mutta minä sanon teille: Älkää tehkö pahalle vastarintaa, vaan jos joku lyö sinua oikealle poskelle, käännä hänelle vasenkin.” (Matt. 5:39)


title: Éric Srecki

text: Éric Srecki (s. 2. heinäkuuta 1964 Bethune, Ranska) on ranskalainen kalpamiekkailija, olympiavoittaja ja maailmanmestari. Lisäksi Srecki on voittanut lukuisia Ranskan mestaruuksia.


title: Michael Spinks

text: Michael Spinks (s. 13. heinäkuuta 1956 Saint Louis, Missouri) on entinen nyrkkeilijä, joka voitti olympiakultaa sekä ammattilaisten maailmanmestaruuden kevyessä raskaassasarjassa ja myöhemmin raskaassasarjassa. Hän on ensimmäinen kevyen raskaansarjan mies, joka on saanut raskaansarjan mestaruuden urallaan. Hänen kutsumanimensä "Jinx" soveltui hyvin hänen sukunimeensä "Spinks", joten hänestä käytettiin myös nimitystä "The Spinks Jinks". Hänen veljensä Leon Spinks oli myös olympiavoittaja ja ammattilaisten raskaansarjan maailmanmestari.


title: Michael Spinks

text: Spinks voitti 97 amatööriottelua ja hävisi kolme. Voitoista 31 tuli tyrmäyksellä.


title: Michael Spinks

text: Spinks voitti kultamitalin vuoden 1976 olympialaisissa Montréalissa. Hän tarvitsi vain kaksi voittoa kultamitalin saavuttamiseen, sillä hän pääsi suoraan toiselle kierrokselle ja sai luovutusvoiton ensin kamerunilaisesta J-M. Emebestä sekä välierissä romanialaisesta Alec Năstacista. Luovutusvoittojen välissä hän voitti puolivälierissä puolalaisen R. Pasiewiczin tuomariäänin 5–0. Loppuottelussa hän voitti neuvostoliittolaisen Rufat Riskijevin kehätuomarin keskeytyksellä kolmannessa erässä.


title: Michael Spinks

text: Spinks siirtyi ammattilaiseksi ja voitti debyyttiottelussaan Eddie Bensonin tyrmäyksellä ensimmäisessä erässä huhtikuun 17. päivänä vuonna 1977 Las Vegasissa.


title: Michael Spinks

text: Vuonna 1978 Spinks otteli ainoastaan kaksi kertaa. Hän voitti 8 erän ottelussa entisen keskisarjan MM-vyöstä kamppailleen Tom Bethean samana vuonna kuin hänen veljensä Leon voitti Muhammad Alin Las Vegasissa.


title: Michael Spinks

text: Vuonna 1979 Spinks vietti alle kolme minuuttia kehässä voittaen ainoassa ottelussaan Marc Hansin.


title: Michael Spinks

text: Vuonna 1985 Spinks siirtyi raskaaseensarjaan kohdaten IBF liiton hallitsevan mestarin Larry Holmesin. Spinks voitti kamppailun tuomariäänin täysien erien jälkeen. The Ring lehti nimesi kamppailun vuoden yllätykseksi. Mikäli Holmes olisi voittanut kamppailun hän olisi otellut yhtä monta kertaa voittamattomana kuin Rocky Marciano.


title: Michael Spinks

text: Seuraavana vuonna Spinksin ja Holmesin välillä järjestettiin uusintaottelu joka päättyi Spinksin voittoon.


title: Michael Spinks

text: Vuonna 1987 Spinks kukisti huippuhaastaja Gerry Cooneyn. Tämä jäi Spinksin viimeiseksi voitoksi. Vuonna 1988 Spinks kohtasi hurjassa nousukiidossa olleen Mike Tysonin, jolle hävisi tyrmäyksellä ensimmäisessä erässä. Kamppailussa olivat panoksena kaikki merkittävät vyöt , ja sen voittaja kruunattiin kiistattomaksi raskaansarjan mestariksi.


title: Voitto Nurmi

text: Voitto Nurmi (s. 2. joulukuuta 1937 Paimio) on suomalainen näyttelijä. Hän on esiintynyt muun muassa televisiosarjoissa "Kertomuksia kaatopaikalta", "Avaruusarkki", "Kotitallilla", "Raid" ja "Seitsemän". Hän on esiintynyt myös piirrossarjoissa äänellään, kuten muun muassa "Maikki ja pelottava Pontso", "Alfred J. Kwak", "Olipa kerran Amerikka" ja "Olipa kerran löytöretket" sekä animaatiosarjassa "Remakat ritarit".


title: Kane & Lynch: Dead Men

text: Kane & Lynch: Dead Men on tanskalaisen IO Interactiven vuonna 2007 julkaistu toiminnallinen videopeli Windowsille, Xbox 360:lle ja PlayStation 3:lle. Se kertoo kahden miehen, petturin ja psykopaatin, elämästä. Kane ja Lynch ovat keski-ikäisiä ja kulahtaneita. Kuolleiden miesten olemuksesta näkee heti, että heidän parhaat päivänsä ovat kaukana takanapäin.


title: Kane & Lynch: Dead Men

text: Kane & Lynchin idea hautui niin pitkään, että IO Interactive ehti kätkeä keväällä 2006 ilmestyneeseen "" -peliin ovelia viittauksia seuraavan pelinsä nimihenkilöihin. Peliin perustuva elokuva on tekeillä.


title: Mika Arvaja

text: Mika Arvaja (s. 5. joulukuuta 1970 Jyväskylä, Suomi) on suomalainen entinen jääkiekkoilija.


title: Mika Arvaja

text: Arvaja oli lopettaa jääkiekkouransa jo juniorivuosien jälkeen. JyP HT:n valmentaja Hannu Aravirta kysyi Arvajaa liigajoukkueen rinkiin vuonna 1991. Arvaja vastasi tähän kielteisesti, sillä uskoi, ettei hänellä ole potentiaalia liigakiekkoilijaksi. Hän aikoi keskittyä jatkossa opiskeluun. Kuitenkin seuraavan kuukauden aikana Arvaja pyörsi päätöksensä ja kysyi Aravirralta mahdollisuutta tulla mukaan harjoituksiin. Arvaja pääsikin mukaan jyväskyläläisten kokoonpanoon. Hän pelasi kaudet 1991–1992 ja 1993–1995 JyP HT:ssä. Ensimmäisellä kaudellaan Arvaja voitti SM-hopeaa. Välissä hän pelasi vuoden Ilveksessä.


title: Mika Arvaja

text: Kaudet 1995–1996 ja 1996–1997 olivat Arvajan uran parhaat. Hän voitti kummallakin kaudella Ilveksen joukkueen sisäisen pistepörssin. Jälkimmäisellä kaudella Arvaja teki 50 ottelussa pisteet 22+30, mikä jäi hänen ennätyspisteikseen. Kaudeksi 1997–1998 Arvaja siirtyi Jokereihin, jossa ura lähti laskusuuntaan. Kesken kauden Arvaja siirtyi Elitserienin Malmöhön.


title: Mika Arvaja

text: Kauset 1998–2000 Arvaja pelasi jälleen Ilveksessä. Käytännössä vuosi kerrallaan koko uransa pelannut Arvaja halusi jättää keväällä 2000 Suomen kentät. Kaudeksi 2000–2001 hän siirtyi Saksan DEL-liigan Revier Löweniin, jossa pelasi kaksi kautta. Tämän jälkeen Arvaja päätti lopettaa lopullisesti ja palata takaisin opiskelun pariin. Yhteensä Arvaja pelasi SM-liigassa 408 runkosarjaottelua tehoin 103+116. Pudotuspeleissä Arvaja pelasi 38 ottelua ja sai pisteet 7+9.


title: Mika Arvaja

text: Maajoukkue-edustuksia Arvaja sai vain B-maajoukkuetasolla, jossa hän pelasi 17 ottelua .


title: Mika Arvaja

text: Arvaja on jäänyt peliuransa jälkeen Tampereelle asumaan. Hän on naimisissa ja hänellä on neljä lasta. Arvaja soittaa kitaraa S.W. Heimon kädet -yhtyeessä, jossa ovat mukana myös Sinuhe Wallinheimo, Markus Hätinen, Risto Kurkinen ja Marko "Rocco" Lehtonen .


title: New Music Community

text: New Music Community (viralliselta nimeltään New Music Community Association ry) on suomalainen yhdistys, jonka tarkoitus on edistää suomalaisten indiemuusikoiden ja -yhtyeiden toimintaa. Yhdistys on perustettu vuonna 2003, ja se tekee yhteistyötä kotimaisten indie-levymerkkien kanssa, joita ovat esimerkiksi Siamese Sounds, Fonal Records, Verdura Records ja Backstage Alliance. Yhdistys myös julkaisee ja levittää jäsenyhtyeidensä musiikkia mp3-singleinä sekä web-kaupan kautta. Lisäksi se järjestää konsertteja ja muita tapahtumia.


title: Leevi Karsikas

text: Leevi Kustavi Karsikas (5. kesäkuuta 1933 Haapavesi – 10. kesäkuuta 2016 Oulainen) oli suomalainen eräkirjailija.


title: Leevi Karsikas

text: Karsikas kävi kansakoulun ja suoritti kansanopiston 1953 ja kansankorkeakoulun 1959 sekä valmistui sosionomiksi 1962. Hän työskenteli maa- ja metsätaloudessa, kunnan palveluksessa ja myöhemmin vapaana kirjailijana.


title: Leevi Karsikas

text: Karsikas suoritti ylioppilastutkinnon 1992 ja valmistui yhteiskuntatieteiden maisteriksi 1996. Hän väitteli tohtoriksi Oulun yliopistossa 2007, väitöskirjan nimi oli "Metsästyksen ongelmapuhe (The problematic dialogue about hunting)".


title: Peter Larsson (jääkiekkoilija)

text: Peter Larsson (s. 9. huhtikuuta 1968 Södertälje, Ruotsi) on ruotsalainen jääkiekkovalmentaja ja entinen ammattilaisjääkiekkoilija, joka pelasi hyökkääjän paikalla. Hän voitti pelaajaurallaan kertaalleen Ruotsin-mestaruuden ja lisäksi hän oli SM-liigan eniten pisteitä tehnyt pelaaja 1997–1998.


title: Peter Larsson (jääkiekkoilija)

text: Larsson pelasi ensimmäisen Ruotsin pääsarjan pelinsä kaudella 1984–1985, jolloin hän oli yhdessä ottelussa Södertäljen kokoonpanossa. Seuraavien kausien aikana hän vakiinnutti paikkansa Södertäljessä. Kaudella 1988–1989 Larsson rikkoi ensimmäisen kerran urallaan 20 maalin rajan. Kesällä 1989 hänet NHL:ään. Varaajana oli New Jersey Devils.


title: Peter Larsson (jääkiekkoilija)

text: Kaudeksi 1990–1991 Larsson siirtyi Brynäsiin, jossa hän pelasi kuusi kautta. Kaudella 1991–1992 Larsson teki uudeksi piste-ennätyksekseen 17+21=38. Kaudella 1993–1994 Brynäs voitti Ruotsin mestaruuden ja Larsson oli joukkueen paras pistemies. Hänen saldonsa 40 ottelussa oli 12+24=36.


title: Peter Larsson (jääkiekkoilija)

text: Larsson siirtyi Suomeen ja JyP HT:hen kaudeksi 1996–1997. SM-liigassa Larsson teki heti ensimmäisellä kaudellaan hyvät tehot 13+35=48. Yhden JyP HT -kauden jälkeen Larsson siirtyi Ilvekseen kahdeksi kaudeksi. Ilveksessä Larsson muodosti Raimo Helmisen kanssa vaarallisen kaksikon ja teki molempina kausinaan yli 50 pistettä. Kaudella 1997–1998 Ilves voitti hopeaa ja Larsson liigan pistepörssin ja syöttötilaston. Hänet valittiin myös kertaalleen kuukauden pelaajaksi ja kauden päätteeksi liigan tähdistökentälliseen.


title: Peter Larsson (jääkiekkoilija)

text: Ilveksestä Larsson siirtyi kahdeksi kaudeksi Saksan DEL-liigaan, jossa hän pelasi Augsburger Panther - ja München Barons -joukkueissa. Augsburgissa hän teki 72 pistettä 56 ottelussa ja voitti 51 syöttöpisteellään liigan syöttötilaston. Kaudeksi 2001–2002 Larsson palasi kasvattajaseuraajansa Södertäljeen, jossa hän pelasi uransa viimeiset kolme kautta. Paluukaudellaan Larsson oli Södertäljen paras ja koko liigan viidenneksi paras pistemies . Hän pelasi myös Elitserienin tähdistöottelussa . Peter Larsson päätti uransa kauteen 2003–2004.


title: Peter Larsson (jääkiekkoilija)

text: Larsson aloitti valmennusuransa Södertäljen 20-vuotiaiden joukkueen päävalmentajana kaudella 2008–2009. Kaudeksi 2009–2010 hän nousi Södertäljen edustusjoukkueeseen Peter Popovicin apuvalmentajaksi. Kun Södertälje seuraavan kauden päätteeksi putosi alemmalle sarjatasolle sekä Popovic että Larsson saivat potkut.


title: Peter Larsson (jääkiekkoilija)

text: Peter Larssonin isä Curt on entinen ruotsalainen jääkiekkomaalivahti ja poika Sebastian jääkiekkoilija.


title: Peter Larsson

text: Peter Larsson voi tarkoittaa seuraavia henkilöitä:


title: Pentti Mäensyrjä

text: Pentti Mäensyrjä (8. tammikuuta 1926 Loppi – 28. lokakuuta 1992 Rovaniemi) oli suomalainen toimittaja ja eräkirjailija.


title: Pentti Mäensyrjä

text: Karkkilan Vaskijärveltä kotoisin ollut Mäensyrjä muutti 1955 Kuusamoon jossa hän toimi Koillissanomat-lehden toimitussihteerinä. Hän siirtyi kuitenkin pian Rovaniemelle jossa hän oli Lapin Kansa-lehden toimittajana aina eläkkeelle jäämiseensä saakka.


title: Pentti Mäensyrjä

text: Eräkirjojen lisäksi Mäensyrjä kirjoitti myös "Sielupensseli"-nimisen romaanin nuoruudenystävästään taidemaalari Ilmari Huitista.


title: Shilohin taistelu

text: Shilohin taistelu, tunnetaan myös nimellä Pittsburg Landingin taistelu, oli suuri taistelu Yhdysvaltain sisällissodan aikana. Se käytiin 6. ja 7. huhtikuuta 1862 läntisellä sotanäyttämöllä eteläisessä Tennesseessä. Konfederaation joukot käynnistivät Albert Sidney Johnstonin ja P.G.T. Beauregardin komennossa yllätyshyökkäyksen kenraalimajuri Ulysses S. Grantin Unionin armeijaa vastaan ja saavuttivat melkein voiton.


title: Shilohin taistelu

text: Taistelun ensimmäisenä päivänä etelävaltiolaiset iskivät tarkoituksenaan ajaa unionin puolustusjoukot pois Tennesseejoelta ja Owl Creekin soille länteen toivoen lyövänsä Grantin Tennesseen armeijan (ei pidä sekoittaa saman nimiseen etelävaltioiden "Army of Tennesseehen") ennen kuin se yhdistyisi kenraalimajuri Don Carlos Buellin Ohion armeijaan. Konfederaation taistelulinjat sekoittuivat katkeran taistelun aikana, ja Grantin miehet sen sijaan pakenivat takaisin koilliseen Pittsburg Landingiin. Asema hieman upottavalla tiellä lempinimeltään "Hornet's Nest", jota puolustivat prikaatinkenraalien Benjamin M. Prentissin ja W. H. L. Wallacen divisioonat, tarjosi kriittistä aikaa lopuille unionin linjoille tasaantua monien tykistöpatterien suojissa. Kovimmat tappionsa etelä kärsi ensimmäisenä päivänä, kaikkiaan yli 8 500 miestä menetettiin kaatuneina, haavoittuneina ja kadonneina. Shilohin taistelu oli myös ensimmäinen, jossa etelävaltioiden armeija käytti hyvin kuuluisaksi tullutta kapinalippuaan. Etelävaltioiden armeijan komentaja, kenraali Johnston kaatui ensimmäisenä päivänä ja hänen ykkösmiehensä Beauregard päätti hyökätä unionin viimeistä asemaa vastaan seuraavana yönä. Unionin puolelta korkea-arvoisin kaatunut oli kenraalimajuri Wallace.


title: Shilohin taistelu

text: Vahvistukset kenraalimajuri Buellilta saapuivat illan aikana, ja käänsivät taistelun suunnan seuraavana aamuna, kun hän ja Grant laukaisivat vastahyökkäyksen koko linjaa vastaan. Etelävaltiolaiset pakotettiin vetäytymään Yhdysvaltain historian siihen asti verisimmässä taistelussa, päättäen heidän toiveensa unionin invaasion estämisestä Pohjois-Mississippissä.


title: Alankomaiden Itä-Intia

text: Alankomaiden Itä-Intia on niiden alueiden nimitys, jotka olivat Alankomaiden siirtomaavallan alla Kaakkois-Aasiassa vuodesta 1815 joulukuuhun 1949, jolloin Indonesian vallankumouksen seurauksena syntyi itsenäinen Indonesian valtio.


title: Kokutai

text: Kokutai (Kyūjitai: 國體, Shinjitai: 国体) on japanin kielen sana, jolla on poliittista painolastia. Sen voisi kääntää sanoilla "japanilainen identiteetti", "japanilainen kansanluonne" tai "kansallinen järjestelmä, kansallisvaltio, valtiorakennelma, keisarivallan perusta, japanin perustuslaki" tai myös "kansallinen järjestelmä, itsemääräämisoikeus".


title: Seppo (lehti)

text: Seppo oli Ruusu-Ristiläishengessä tuotettu aikakauslehti, joka ilmestyi 1930-luvulla.


title: P. G. T. Beauregard

text: Pierre Gustave Toutant Beauregard (28. toukokuuta 1818 – 20. helmikuuta 1893) oli Louisianassa syntynyt etelävaltioiden kenraali Yhdysvaltain sisällissodan aikana. Hänet tunnettiin "Napoleonina harmaissa", ja hän oli myös kirjailija, poliitikko, siviilivirkamies ja keksijä. Beauregard oli ensimmäinen virkaansa nimetty konfederaation kenraali. Hän johti Charlestonin puolustusta Etelä-Carolinassa Fort Sumterin taistelun aikaan 12. huhtikuuta 1861, ja kolme kuukautta myöhemmin hän saavutti voiton ensimmäisessä Bull Runin taistelussa.


title: P. G. T. Beauregard

text: Hän komensi myös armeijoita läntisellä taistelunäyttämöllä, mukaan lukien Shilohin taistelussa Tennesseessä ja Corinthin piirityksessä Pohjois-Mississippissä. Hänen kiistatta suurin saavutuksensa oli Petersburgin kaupungin pelastaminen Virginiassa sekä konfederaation pääkaupungin Richmondin puolustaminen ylivoimaisilta unionin armeijoilta kesäkuussa 1864. Kuitenkin hänen vaikutustaan konfederaation strategiaan varjosti hänen huonot suhteensa presidentti Jefferson Davisiin ja toisiin vanhempiin kenraaleihin ja viranomaisiin. Nykyisin häntä kutsutaan yleisesti P.G.T. Beauregardiksi, mutta sodan aikana hän käytti harvoin etunimeään ja allekirjoitti kirjeenvaihtonsa nimellä G.T. Beauregard.


title: P. G. T. Beauregard

text: Beauregard syntyi "Contreras" plantaasilla St. Bernard Parishissa New Orleansin ulkopuolella valkoiseen kreoliperheeseen. Hän kävi koulunsa New Orleansissa ja meni sitten "ranskalaiskouluun" New York Cityyn. Hän opiskeli Yhdysvaltain sotilasakatemiassa West Pointissa New Yorkissa. Yksi hänen kouluttajistaan oli Robert Anderson, josta myöhemmin tuli Fort Sumterin komentaja kun sisällissota alkoi. Ironisesti Anderson tulisi antautumaan Beauregardille Fort Sumterissa. Hänen perhenimensä oli alkuaan Toutant-Beauregard, mutta hän jätti sen pois ja käytti Toutantia keskimmäisenä lisänimenään, jotta olisi sopinut luokkatovereidensa keskuuteen; hän ei myöskään käyttänyt ensimmäistä nimeään ja vaan kutsui itseään nimellä "G. T. Beauregard." Hän valmistui toisena luokastaan 1838 ja valmistui sekä tykkimieheksi että sotilasinsinööriksi. Hänen lempinimensä tovereidensa keskuudessa oli Pikku Kreoli (mutta myös Bory, pikku ranskalainen, Felix ja pikku Napoleon).


title: P. G. T. Beauregard

text: Meksikon–Yhdysvaltain sodassa Beauregard palveli insinöörinä kenraali Winfield Scottin alaisuudessa. Hänet ylennettiin kapteeniksi Contrerasin ja Churubuscon taisteluihin sekä majuriksi Chapultepeciin missä hän haavoittui olkapäähän ja reiteen.


title: P. G. T. Beauregard

text: 1841 Beauregard nai entisen Marie Laure Villerén, Jules Villeré-nimisen sokerinviljelijän tyttären Plaquemines Parishista. Marie oli tyttärentytär Jacques Villerélle, Louisianan toiselle kuvernöörille. Pariskunta sai kolme lasta: Renén, Henrin, ja Lauren. Marie kuoli 1850. Kymmenen vuotta myöhemmin leskimies Beauregard nai Caroline Deslonden, André Deslonden tyttären, joka oli sokerinviljelijä St. James Parishista. Caroline oli käly Louisianan senaattori John Slidellille, josta myöhemmin tuli konfederaation diplomaatti.


title: P. G. T. Beauregard

text: Beauregard oli lyhyen aikaa mukana politiikassa kotikaupungissaan ja hävisi vähin äänin New Orleansin pormestarinvaaleissa 1858. Hän oli New Orleansin salaojitushankkeen pääinsinöörinä 1858-1861, ja johti liittovaltion tullirakennuksen rakentamista sinne. Hän palasi sittemmin opettamaan West Pointiin, missä yleni sotilasinstituutin ylitarkastajaksi 1861, mutta erosi viiden päivän jälkeen kun Louisiana erosi Unionista.


title: P. G. T. Beauregard

text: Beauregard meni konfederaation armeijaan prikaatinkenraaliksi maaliskuussa 1861, mutta ylennettiin 21. heinäkuuta yhdeksi kahdeksasta täydestä kenraalista etelävaltioiden armeijaan; hänen nimittämisensä päivämäärä teki hänestä viidenneksi vanhimman kenraalin etelävaltioiden armeijaan. Hän suositteli vahvojen voimien varustamista New Orleansia puolustamaan, mutta presidentti Davis kumosi hänen käskynsä. Siitä alkoi Beuregardin ja Davisin vuosia kestänyt riitely, joka vain kiihtyi vuosien varrella.


title: P. G. T. Beauregard

text: Beauregardin viimeinen komennus etelävaltioiden hallitukselta oli Charlestonin satamakaupungin puolustus. Pitkän ajan kuluttua ja konfederaation vaadittua monta kertaa Lincolnia poistamaan unionin joukot etelän maaperältä hän avasi tulen unionin hallussaan pitämään Fort Sumterin linnoitukseen. Tästä alkoi Yhdysvaltain sisällissota, mutta ensimmäisessä laukaustenvaihdossa ei kaatunut kukaan. Beauregard ja kenraali Joseph E. Johnston Virginiasta johtivat konfederaation joukot voittoon ensimmäisessä Bull Runin taistelussa (ensimmäinen Manassas), missä he voittivat Unionin kenraalimajurin Irvin McDowellin, yhden Beauregardin West Pointin luokkatovereista.


title: P. G. T. Beauregard

text: Bull Runin jälkeen Beauregard kannatti tavallisen taistelulipun käyttöä tavallisen kansallisen tähtilipun sijaan, jotta vältettäisiin sen sekoittaminen katseltaessa Yhdysvaltain lippuun. Hän työskenteli Johnstonin ja William Porcher Milesin kanssa luodakseen ja tuottaakseen konfederaation taistelulipun. Koko uransa ajan hän työskenteli lipun järjestelmällisen käytön puolesta ja teki siitä konfederaation tunnetuimman symbolin.


title: P. G. T. Beauregard

text: Beauregard siirrettiin Tennesseehen ja hän otti konfederaation joukkojen komennon Shilohin taistelussa kun kenraali Albert Sidney Johnston kaatui. Huolimatta taistelun ensimmäisestä onnistuneesta päivästä 6. huhtikuuta 1862 Beauregard veti hyökkäyksen takaisin ennenaikaisesti, olettaen että unionin armeija oli lyöty. Hänet pakotettiin vetäytymään toisena päivänä kun kenraalimajuri Ulysses S. Grant sai vahvistuksia ja teki vastahyökkäyksen. Beauregard pakotettiin myöhemmin peräytymään huoltotukikohdastaan Corinthista Mississippistä unionin armeijankomentajan kenraalimajuri Henry Wager Halleckin joukkojen vuoksi. Sen jälkeen hän antoi armeijan komennon kenraali Braxton Braggille Alabamasta.


title: P. G. T. Beauregard

text: Beauregard otti sen jälkeen Georgian ja Etelä-Carolinan rannikkopuolustuksen komennon. Hän puolusti menestyksellisesti Charlestonia toistuvilta Unionin hyökkäyksiltä 1862–1864. 1864 hän auttoi Robert E. Leetä Richmondin puolustuksessa. Hän voitti kenraalimajuri Benjamin Butlerin Bermuda Hundred-kampanjassa lähellä Drewry's Bluffia. Tätä voittoa seurasi hänen epätoivoinen puolustuksensa Petersburgissa. Hänen pieni 2200 miehen joukkonsa vastusti 16.000 liittovaltion sotilaan hyökkäystä Petersburgin toisessa taistelussa. Hän pelasi uhkapeliä vetämällä Bermuda Hundredin puolustuksensa vahvistamaan Petersburgia. Hän oletti että Butler keskittäisi joukkojaan avomaalle. Hänen uhkapelinsä kannatti ja hän onnistui pitämään Petersburgin riittävän pitkään kunnes Leen armeija saapui.


title: P. G. T. Beauregard

text: Itsevarmana Butlerista saamastaan voitosta Beauregard ehdotti Leelle ja Davisille että hän johtaisi suurta invaasiota Pohjoisvaltioihin, millä Grant ja Butler lyötäisiin ja sota voitettaisiin. Sen sijaan, jotta Leeltä poistettiin ärsytyksen aihe Virginiasta, Beauregard nimitettiin läntisen taistelunäyttämön konfederaation joukkojen komentajaksi. Koska hänen kaikki joukkonsa olivat taisteluissa muualla (Tennesseessä, Alabamassa ja Mississippissä) hänellä ei ollut riittävästi voimavaroja pysäyttää unionin kenraalimajuri William Tecumseh Shermanin suuresti ylivoimaisia joukkoja heidän marssillaan merelle. Hän ja Joseph E. Johnston antautuivat Shermanille lähellä Durhamia, Pohjois-Carolinassa huhtikuussa 1865.


title: P. G. T. Beauregard

text: Sodan jälkeen Beauregard puhui kansalaisoikeuksien puolesta ja äänestysoikeudesta äskettäin vapautuneille orjille. Beauregard oli demokraatti joka työskenteli päättääkseen republikaanien hallinnon jälleenrakentamisen aikana.


title: P. G. T. Beauregard

text: Beauregardin sotilaskirjoituksen käsittivät mm. kirjat "Principles and Maxims of the Art of War" (1863), "Report on the Defense of Charleston" ja "Commentary on the Campaign and Battle of Manassas" (1891). Hän oli myös nimeämätön kirjoittaja kirjassa "The Military Operations of General Beauregard in the War Between the States" (1884). Hän kirjoitti artikkelin "Bull Runin taistelu" erääseen aikakauslehteen marraskuussa 1884. Näiden vuosien aikana Beauregard ja Jefferson Davis julkaisivat sarjan katkeria syytöksiä ja vastaväitteitä syyttäen toisiaan konfederaation tappiosta.


title: P. G. T. Beauregard

text: Kenraali Beauregard hylkäsi tarjoukset Romanian (1866) ja Egyptin (1869) armeijoiden komentajuudesta. Sen sijaan hän osallistui rautatiehallintoon, sekä yritysjohtajana että konsultoivana insinöörinä. Hän oli presidenttinä New Orleansin, Jacksonin ja Mississippin rautateillä vuosina 1865–1870 ja New Orleansin ja Carrolltonin katurautateiden presidenttinä 1866–1876, mihin hän keksi rautateillä kaapelivoimalla kulkevia johdinautoja.


title: P. G. T. Beauregard

text: Beauregard palveli Louisianan osavaltion hallinnossa, ensin adjutanttikenraalina Lousianan valtionmiliisissä (myöhemmin kansalliskaarti), ja vähän myöhemmin Louisianan arpajaisten presidenttinä. Vaikka hän oli henkilökohtaisesti rehellinen, hän epäonnistui kitkemään korruption arpajaisista. Kenties arpajaisten kovin moraalinen kritisoija oli pastori Benjamin M. Palmer, New Orleansin ensimmäisestä presbyteerikirkosta, joka työskenteli tuhotakseen projektin. 1888 Beauregard valittiin New Orleansin yleisten töiden komissioon.


title: P. G. T. Beauregard

text: P.G.T. Beauregard kuoli New Orleansissa ja hänet haudattiin Tennesseen armeijan hautaan historialliseen Metairien hautausmaahan kaupungissa. Beauregard Parish Länsi-Louisianassa ja Camp Beauregard, kansalliskaartin leiri lähellä Pinevilleä Keski-Louisianassa, on nimetty hänen kunniakseen


title: P. G. T. Beauregard

text: Alexander Doylen Beauregardia kuvaava ratsastajapatsas on sijoitettu New Orleansissa risteykseen nimeltään Beauregard Circle.


title: Gesaku

text: Gesaku tai Gisaku (, "huvitarinat") tarkoittaa japanilaisessa kirjallisuudessa Edo-kaudella 1700-luvun jälkipuolella syntyneitä fiktion eri lajityyppejä. Niitä kirjoitettiin Meiji-kaudelle saakka. Gesakuun lukeutuivat sharebon (tarinat punaisten lyhtyjen kortteleista), kibyōshi (runsaasti kuvitettuja teoksia), gokan ("yhteen sidotut kirjat"), yomihon ("lukukirjat"), kokkeibon (humoristiset teokset) ja ninjōbon (ihmisten tunteista kertovat teokset).


title: Sumi-e

text: Sumi-e (jap. 墨絵) eli suiboku on japanilainen yksivärinen tussimaalaustekniikka. Tekniikka on alun perin kehitetty Song-dynastian (960–1274) aikana Kiinassa, josta japanilaiset omaksuivat sen 1300-luvun puolivälissä. Tekniikka oli huipussaan Muromachi-kaudella (1338–1573).


title: Sumi-e

text: Sume-etä harjoittivat erityisesti zen-munkit. Maalaus tehtiin ohuelle silkille tai japanilaiselle paperille.


title: Sumi-e

text: Itämaisessa mustemaalaustaiteessa ei pyritä jäljentämään kuvattavaa kohdetta vaan sen henki. Vanhat mestarit kuljeskelivat luonnossa vaikuttuen maisemien tunnelmasta. Vasta ateljeessaan he ryhtyivät työhön. Oman lisänsä sisältöön tuo se, ettei maalaukseen tulevia virheitä voi korjata. Pitkän harjoittelun kautta sisäistyvä maalaustekniikka vaatii syvää keskittymistä.